7 Jenis Makanan Ini Tak Boleh Masuk Peti Ais, Ia Hanya Menghilangkan Zat & Khasiatnya!

Anda ada tak kawan yang jenis semua makanan nak disumbat dalam peti ais? Atau anda sendiri yang suka sumbat semua makanan ke dalam peti sejuk? Tapi sebenarnya sebenarnya bukan semua makanan sesuai disimpan dalam peti ais, ini perkongsiannya.

Jenis makanan tidak boleh disimpan dalam peti ais

Tidak dinafikan, apabila ada makanan yang tidak habis atau berlebihan, sudah tentu anda akan berasa sayang untuk membuangnya. Apatah lagi jika ia dalam keadaan yang elok dan masih boleh dimakan.

Maka penyelesaian yang mudah adalah dengan menyimpan di dalam peti ais atau peti sejuk (
refrigerator / fridge).
Sumbatlah segalanya dalam
freezer
tu.

Tetapi hakikatnya, tidak semua makanan sesuai atau boleh disimpan di dalam peti ais. Malahan ada makanan yang akan rosak jika dimasukkan di dalam peti sejuk. Jom kita ketahui jenis-jenis makanan tersebut:

 Madu

Madu adalah antara makanan yang tidak sepatutnya diletakkan di dalam peti sejuk. Ini kerana dalam keadaan sejuk, madu akan bertukar menjadi butiran kristal dan keras seperti batu. Menyimpan madu di dalam peti sejuk juga akan menjejaskan
kebaikan makanan yang kaya dengan khasiat ini.

 Roti

Jika anda mungkin akan menghabiskan roti anda dalam tempoh masa beberapa hari, sebaiknya jangan disimpan di dalam
freezer
. Suhu yang sejuk
akan menukar struktur roti
 dan menjejaskan rasanya.

Tetapi mungkin anda boleh menyimpannya jika anda akan menggunakannya lebih daripada seminggu dan jangan lupa untuk panaskannya di dalam
toaster
 atau oven sebelum makan.

 Tembikai

Ahhh…
best-
nya dapat makan
buah tembikai
 yang sejuk. Tetapi buah tembikai seeloknya diletakkan dalam suhu bilik. Kenapa ya? Kerana terdapat penyelidikan yang mendapati antioksidan di dalam tembikai dapat dikekalkan apabila berada dalam suhu bilik berbanding suhu yang sejuk.

 Pisang

Pisang yang disimpan di dalam peti sejuk akan menyebabkan perubahan pada kulitnya. Ia akan menjadi hitam dan ada masanya ia akan menjejaskan rasa buah ini.

 Kacang

Suhu yang sejuk dapat mencegah minyak semula jadi yang terkandung dalam kacang menjadi tengik. Tetapi walau bagaimanapun, persekitaran yang sejuk boleh menjejaskan rasa kacang. Malahan kulit kacang juga boleh menyerap bau makanan lain yang disimpan di dalam
fridge.

Sebaiknya, simpanlah kacang anda di dalam bekas kedap udara dan letakkan di pantri. Jika anda ada menyimpan kacang di dalam
fridge
 anda, anda boleh
toast
 kacang anda di atas
pan
sebelum menggunakannya.

 Pastri

Pasti ada yang menyangka, cara terbaik untuk menyimpan lebihan pastri adalah di dalam peti ais. Walau bagaimanapun, cara terbaik adalah dengan menyimpan ia di dalam beg kertas dan disimpan di tempat bersuhu bilik biasa.

 Jika disimpan di dalam
freezer
 ia akan menjejaskan tekstur dan menjadikan ia lembap. Sudah tentu tidak sedap dimakan lagi.

 Sapuan roti

Sapuan pada roti sama ada
coklat atau
peanut butter
, sebaiknya disimpan di luar peti ais. Ini kerana meletakkannya di dalam
frigde
 akan membuatkan kedua sapuan roti ini menjadi keras dan sukar untuk disapu di atas roti. Cara terbaik adalah memastikan ia diletakkan pada ruang bersuhu bilik.

Konklusi

Bukan semua makanan sesuai untuk disumbat ke dalam peti ais. Namun, jika anda ingin menyimpan sesuatu makanan, pastikan ia dimasukkan ke dalam bekas bertutup atau sekurang-kurangnya, ia dibungkus dengan baik agar tidak menjejaskan makanan lain. Tetapi jangan pula dibiarkan sehingga berbulan-bulan dalam
freezer
 tu ya!


Ujian Genetik semasa Kehamilan

Semasa kehamilan, ibu mengandung mungkin perlu mengambil beberapa pilihan ujian termasuklah ujian saringan genetik. Ujian genetik dibuat bagi melihat gangguan genetik yang berlaku semasa kehamilan. Jika anda dan pasangan anda mempunyai keadaan kesihatan genetik tertentu atau sejarah keluarga yang mengalami penyakit keturunan, pengambilan ujian genetik adalah amat disarankan.

Keperluan melakukan ujian genetik

Dengan kemajuan saintifik dan teknik perubatan, pakar saintis telah menemukan bahawa sesetengah orang mungkin membawa gen yang mempunyai gangguan genetik, tanpa sebarang petanda. Fenomena ini menjelaskan pernyataan penyakit genetik yang hanya berlaku apabila seseorang itu mempunyai dua salinan bagi setiap gen ibu bapa yang bermasalah. Maka, selepas memeriksa keadaan kesihatan kedua ibu bapa, kebanyakan doktor perlu melakukan pemeriksaan genetik. Semasa hamil, terdapat dua ujian genetik utama yang perlu dilakukan:

Pensampelan vilus korionik (CVS):

Semasa trimester pertama, anda boleh meminta doktor untuk melakukan ujian CVS. Ujian diagnostik ini dilakukan untuk menentukan jumlah sebenar kromosom pada bayi. Jika jumlah kormosom anda normal, bayi yang lahir nanti juga akan normal. Kaedah ini membantu doktor mengetahui kebarangkalian untuk mendapat kecacatan kelahiran seperti trisomy 18, trisomy 13, sindrom Down, dan penyakit lain yang disebabkan oleh jumlah kromosom abnormal. Jika sesebuah pasangan itu mempunyai sejarah keluarga dengan keadaan genetik tertentu, doktor selalunya akan mengesyorkan CVS dilakukan. Bagi melakukan CVS, terdapat dua pendekatan. Dalam pendekatan pertama, doktor akan memasukkan jarum ke dalam perut ibu atau melalui serviks. Kemudian, doktor akan mengambil sedikit plasenta untuk dihantar ke makmal bagi saringan genetik. Prosedur ini selalunya akan mengambil masa kira-kira 2-3 jam dan keputusannya akan dilihat selepas beberapa minggu.

Amniosentesis:

Selain CVS, anda mungkin perlu melakukan Amniosentesis semasa minggu ke-15 hingga ke-18 usia kehamilan (trimester kedua). Menariknya, ujian genetik ini juga boleh dilakukan pada bila-bila masa sepanjang kehamilan. Sama seperti CVS, ujian diagnostik ini juga dilakukan untuk mengenal pasti jika bayi mempunyai cukup 46 kromosom. Amniosentesis boleh juga digunakan untuk menguji keadaan kesihatan tertentu yang berkaitan dengan gen abnormal yang mungkin berisiko untuk anak anda alami. Selalunya, doktor akan mendapatkan sampel tisu untuk pemeriksaan kecacatan tiub neural (seperti spina bifida). Bagi menjalankan ujian Amniosentesis, doktor akan memasukkan jarum ke dalam perut ibu untuk mendapatkan cecair amnion. Di bawah pemeriksaan imbasan ultra, doktor akan mengalih kira-kira tiga sudu besar cecair amnion melalui jarum tadi.


Berat Badan Turun Walaupun Tidak Berdiet? Sila Semak 7 MASALAH Kesihatan Ini

Tidak berdiet tapi berat badan masih turun? Seronok? Nanti dulu. Kehilangan berat badan tanpa alasan kukuh mungkin didasar keadaan penyakit serius. Jangan pandang remeh!

Kehilangan berat badan tanpa alasan munasabah

Anda mungkin tidak berdiet, tidak bersenam dan kehilangan berat badan dengan cepat. Pada mulanya anda mungkin sangat gembira dengan perubahan yang berlaku.

Namun, penurunan berat badan dan keletihan yang tidak dapat dijelaskan adalah dua simptom paling biasa yang akan anda alami dengan penyakit yang progresif.

Terdapat banyak punca kemungkinan kehilangan berat badan secara tiba-tiba dan sebahagiannya mungkin disebabkan oleh penyakit serius.

1. Diabetes

Diabetes adalah gangguan metabolik di mana anda mungkin mempunyai tahap glukosa darah yang tinggi (gula dalam darah) sama ada akibat penghasilan insulin yang tidak mencukupi atau tubuh anda tidak bertindak balas dengan betul kepada insulin, atau kedua-duanya.

Simptom:

Kencing yang kerap
, dahaga berlebihan, kelaparan tak tertahan, pertambahan berat badan
(diabetes jenis 2)
, penurunan berat badan yang ketara dan secara tiba-tiba (terutamanya dalam diabetes jenis 1).

Selain itu anda mungkin berasa keletihan, luka dan lebam tidak sembuh dengan baik, kebas atau kesemutan di kaki dan tangan.

2. Kemurungan

Kemurungan adalah gangguan emosi yang mana anda berasa sedih, kehilangan, marah atau kekecewaan yang mengganggu kehidupan seharian selama beberapa minggu atau lebih lama.

Simptom:
 Tidak tidur atau tidur terlalu banyak, kesukaran menumpukan,
pemikiran negatif
, perasaan putus asa atau ketidakupayaan, cepat marah, bunuh diri, kehilangan berat badan secara signifikan dan tiba-tiba.

3. Tiroid terlalu aktif

Kelenjar tiroid menghasilkan hormon tirod yang mengawal metabolisme tubuh anda. Contohnya, kadar degupan jantung, berapa cepat pembakaran kalori dan pencernaan.

Kelenjar tiroid juga menghasilkan kalsitonin hormon yang mengawal tahap kalsium dalam darah anda. Apabila kelenjar tiroid mengeluarkan terlalu banyak hormon tiroid (terlalu aktif), keadaan ini dipanggil
hyperthyroidism
.

Simptom:
 Degupan jantung yang cepat dan tidak teratur, peningkatan berpeluh, kehilangan berat secara tiba-tiba, sesak nafas, serangan panik, keletihan, perubahan mood, ketidaksuburan atau
penurunan libido
.

Walau bagaimanapun, tidak semua orang mempunyai semua simptom ini dan anda mungkin mengalami sebahagian daripadanya.

4. Penyakit sekatan pulmonari kronik (COPD)

Penyakit sekatan pulmonari kronik (COPD)
 adalah sekumpulan penyakit paru-paru yang menghalang aliran udara dan menyebabkan kesukaran bernafas.

Aliran udara boleh disekat oleh keradangan lapisan tiub bronkial yang membawa udara ke dan dari paru-paru, yang dikenali sebagai bronkitis kronik.

Apabila kantung udara di dalam paru-paru dimusnahkan dengan beransur-ansur menyebabkan sukar bernafas, yang dipanggil
emphysema
.

Simptom:
 Simptom selalunya tidak berlaku sehingga merosakkan paru-paru. Simptom ini terutamanya berdehit, sesak nafas, sesak dada, jangkitan pernafasan yang kerap, bibir atau kuku menjadi biru, keletihan dan penurunan berat badan yang tidak dapat dijelaskan.

5. Kanser

Kanser adalah pertumbuhan sel yang tidak normal di mana-mana di dalam tubuh.

Kanser boleh bermula di kulit atau di dalam tisu yang merangkumi atau menutupi organ dalaman (karsinoma) atau tulang, tulang rawan, lemak, otot, saluran darah, atau tisu penghubung atau sokongan lain (sarkoma), atau dalam tisu membentuk darah seperti tulang sumsum (leukemia) atau sel-sel imun (lymphoma dan myeloma).

Apabila kanser bermula di otak dan saraf tunjang, ia dipanggil kanser sistem saraf pusat. Kadangkala sel-sel kanser berpisah dari sel-sel asal dan menyerang organ atau tisu lain.

Simptom:
 Tanda dan simptom berbeza mengikut jenis kanser. Sesetengah simptom biasa adalah kehilangan berat badan yang tiba-tiba, keletihan, otot yang tidak dapat dijelaskan atau
sakit sendi.

Di samping itu, anda mungkin mengalami peluh malam, ketulan atau penebalan di bawah kulit (contohnya, kanser payudara), perubahan dalam usus atau pundi kencing (kanser usus), perubahan kulit atau perubahan dalam saiz dan
warna tahi lalat
 (kanser kulit).

6. Penyakit Crohn

Penyakit Crohn adalah
penyakit radang usus (IBD)
 yang menyebabkan keradangan lapisan saluran pencernaan anda. Ia boleh menyebabkan sakit perut, cirit-birit yang teruk dan juga kekurangan zat makanan.

Simptom:
 Cirit-birit, sakit perut, kekejangan, kurang nafsu makan dan menurunkan berat badan, keletihan, darah dalam najis dan ulser.

7. HIV/AIDS

Human Immunodeficiency Virus
 (HIV) adalah sama seperti virus lain, kecuali satu perbezaan penting  iaitu sementara sistem imun manusia boleh memusnahkan virus lain, ia tidak boleh menyembuhkan virus ini.

S
ebaliknya, HIV memusnahkan sistem imun supaya tubuh anda tidak dapat melawan jangkitan dan penyakit lagi. AIDS adalah peringkat akhir
jangkitan HIV
.

Simptom:
 Jangkitan HIV mungkin atau mungkin tidak menunjukkan simptom demam, ruam, sakit tekak, sakit otot, kelenjar limfa bengkak, ulser di mulut dan keletihan, tetapi apabila jangkitan HIV menjadi AIDS, semua gejala ini menonjol.

Di samping itu terdapat penurunan berat badan secara tiba-tiba, batuk dan sesak nafas, cirit-birit kronik dan penglihatan yang kabur.


Alamak, Minum Teh Herba Boleh Buatkan Usus Hitam! Bahaya Ke Untuk Kesihatan?

Pernahkah anda dengar mengenai penyakit yang bernama
melanosis coli
?
Melanosis coli
 merupakan satu kondisi yang menandakan terdapatnya penyahwarnaan pada kawasan usus besar.
Ini bermaksud, penghidap kondisi ini akan mengalami usus hitam dipercayai disebabkan pengambilan makanan tertentu!

Selalunya, kondisi ini berlaku
disebabkan penggunaan julap
 (
laxative
) yang kronik. Walau bagaimanapun, kondisi ini selalunya tidak kekal lama dan boleh kembali normal jika pengambilan julap dikurangkan.

Mengapa
melanosis coli
 berlaku?

Melanosis coli
 selalunya berlaku kepada
pesakit yang mengalami sembelit yang teruk
 dan kerap menggunakan julap untuk meredakan simptom yang mereka alami.

Walau bagaimanapun, penggunaan teh atau jus detoks yang mengandungi sejenis kompaun yang bernama
anthrquinone
 juga boleh menyebabkan usus besar menjadi hitam.

Pengambilan teh herba
 terutamanya teh aloe vera,
saffron
, dan
buckthorn
 juga berisiko untuk menyebabkan
melanosis coli
. Kesemua teh herba ini mengandungi
anthrquinone
 di dalam ramuannya.

Untuk pengetahuan anda, usus akan menjadi hitam seawal 4 bulan selepas penggunaan teh herba atau jus detoks. Ngeri bukan!

Namun, m
elanosis coli
 merupakan satu keadaan yang tidak berbahaya. Hingga hari ini, tidak ada sebarang bukti bahawa
melanosis coli
 dapat
meningkatkan risiko kanser usus.

Malah, penyahwarnaan yang berlaku juga masih menjadi misteri bagi pakar.

Penyakit ini selalunya didiagnosis dalam kalangan wanita.

Berbanding lelaki, kaum Hawa mempunyai risiko sebanyak 3 kali ganda untuk mengalami sembelit. Malah, wanita juga selalu mengalami sembelit ketika mereka datang bulan.

Malahan juga, kaum Hawalah yang sering mengamalkan
pengambilan teh herba
 dan jus detoks dengan alasan ingin kurus tanpa menyelidiki bahan-bahannya terlebih dahulu.

Usus hitam dan kaitannya dengan kanser

Seperti yang dijelaskan sebentar tadi,
melanosis coli
 atau usus hitam merupakan satu keadaan yang tidak berbahaya
(benign).

Malah, kajian yang dilakukan juga tidak dapat menemui
kaitan di antara kanser usus
 dan juga
melanosis coli
.

Walau bagaimanapun, pada tahun 1997,
U.S. Food and Drug Administration
 (FDA) telah mengharamkan penggunaan
anthraquinone phenolphthalein
 di dalam julap yang boleh dibeli secara
over-the-counter
.

Menurut FDA, penggunaan julap dalam satu jangka masa panjang boleh menyebabkan kanser.

Pada waktu tersebut, terdapat bukti bahawa penggunaan julap yang berpanjangan boleh menyebabkan tumor pada haiwan.

Sama jugalah dengan sebuah kajian yang dijalankan pada tahun 2011. Mereka mendapati
melanosis coli
 dalam kalangan pesakit kanser kolon semakin bertambah apabila pesakit menjadi semakin berusia.

Walau bagaimanapun, tiada
melanosis
 dijumpai di dalam tumor pesakit tersebut.

Sebenarnya, kajian telah mendapati bahawa wujudnya hubungan di antara
sembelit dan juga kanser kolon.
 Namun, penyebabnya tidak dapat dikenal pasti.

Hingga hari ini, tidak ada rawatan untuk
melanosis coli
.

Walau bagaimanapun, pesakit yang menghidap kondisi ini mungkin perlu menjauhkan diri daripada mengambil sebarang makanan yang mengandungi julap.

Selalunya, usus besar akan kembali normal dalam masa 6 hingga 12 bulan.

Tak mahu usus hitam? Tinggalkan jus detoks!

Sebenarnya, ada banyak perkara yang anda boleh lakukan untuk mengelakkan usus menjadi hitam. Pertama sekali, pastikan anda tidak lagi mengambil jus detoks atau teh herba.

Kedua-dua minuman ini bukan sahaja akan membuatkan usus menjadi hitam, keberkesanan serta kesannya terhadap kesihatan juga tidak dapat dipastikan.

Jika anda sering mengalami sembelit, ada pelbagai cara yang boleh dilakukan untuk mengelakkannya. Selalunya, perubahan dari segi gaya hidup sudah mencukupi untuk memastikan perut anda tidak sakit lagi.

Sebagai contoh, anda boleh:

Meningkatkan pengambilan serat
. Pastikan anda mengambil
makanan yang kaya dengan serat
 seperti buah-buahan, sayur-sayuran dan bijirin penuh. Semua makanan ini dapat membantu anda untuk mengelakkan sembelit.

Bersenam dengan mencukupi
.
Senaman yang kerap
 dapat memudahkan pergerakan tinja pada bahagian usus besar.

Minum lebih banyak air
. Sasarkan
8 gelas air sehari
 dan elakkan mengambil kopi atau teh yang mengandungi kafein.

Pergi ke tandas
 apabila anda rasa hendak membuang air besar. Jangan sesekali tahan lama-lama!

Cuba untuk mengawal stres.

Pastikan anda mempunyai jadual untuk membuang air,
 terutamanya selepas makan.

Jika anda telah melakukan semua perkara di atas tapi masih mengalami sembelit, masalah anda mungkin tergolong dalam kumpulan kronik.

Bergantung kepada punca sembelit yang dialami, anda mungkin perlukan terapi fizikal untuk merawat masalah ini.

Pastikan anda berjumpa doktor untuk pemeriksaan lanjut. Doktor dapat memberikan anda rawatan yang bersesuaian dengan kondisi yang anda alami.

Kesimpulan

Pengambilan teh herba dan jus detoks bukan sahaja akan membuatkan usus besar menjadi hitam, ia juga mungkin tidak sihat untuk badan anda jika diambil dalam tempoh masa yang panjang.

Elakkan terpedaya dengan muslihat peniaga di laman sosial. Pengambilan teh herba dan jus detoks tidak akan membuatkan anda menjadi kurus.

Sebaliknya, pengambilan makanan yang sihat dan
senaman yang kerap
 sudah cukup untuk membawa perubahan yang positif terhadap kesihatan dan bentuk tubuh badan anda.


Psstt.. Ini Rupanya Sebab Wanita Mudah GHAIRAH Semasa Haid, Ada Kaitan Dengan Hormon?

Setiap bulan, apabila haid menjelma, maka bermulalah episod senggugut, cirit birit, pening kepala, kekembungan dan sewaktu dengannya. Tapi ternyata, ada ‘tetamu’ lain yang mungkin ditunggu-tunggu seperti peningkatan libido, membuatkan wanita mudah terangsang semasa haid!

Apa itu libido? Untuk makluman, libido membawa maksud rangsangan seks.

Lonjakan dalam daya tarikan seks atau horny boleh berlaku semasa ovulasi,
 kira-kira separuh dari kitaran, atau 2 minggu selepas haid dek kerana peningkatan testosteron, menurut Dr. Mary Jane Minkin, Profesor Klinik Obstetrik dan Ginekologi di Yale University Medical School.

Kenapa anda lebih mudah terangsang semasa haid?

Walaupun dapatan sains masih tidak dapat mengesahkannya, namun menurut apa yang diketahui doktor, kitaran haid melibatkan kenaikan dan penurunan estrogen, progesteron, testosteron, dan DHEA.

Kesemua hormon tersebut memainkan peranan penting dalam menentukan libido seks anda.

Satu kajian 2013 yang diterbitkan dalam
Hormones and Behavior
, para saintis meneroka hubungan dalam sekumpulan wanita pelajar kolej.

Mereka
mengukur tahap hormon selama 2 kitaran haid penuh
 dan membandingkan hasilnya dalam jurnal harian, di mana para peserta mencatat aktiviti seksual dan perubahan libido mereka.

Para penyelidik mendapati, perubahan tahap estrogen dan progesteron memberi kesan serius terhadap libido!

Ia mungkin disebabkan estrogen, yang menurun pada awal haid dan kemudian mula naik dengan stabil pada hari ke-2 atau 3, meningkatkan libido dan keinginan terhadap seks, jelas Dr. Minkin.

Bolehkah rasa ghairah menjejaskan haid?

Secara ringkasnya,
tidak!
 Hormon anda sudah pun berubah-ubah dengan sendirinya.

Justeru, rasa mudah terangsang tidak akan memberikan impak besar pada kitaran haid wanita, kata Dr Minkin.

Namun
beberapa wanita melaporkan, apabila melancap atau melakukan hubungan seks,
 mereka alami kelegaan
pelvic congestion
 atau senggugut.

Logik di sebaliknya, perasaan mudah terangsang anda ketika haid berupaya tingkatkan mood untuk bersama.

Seks atau orgasma. kedua-duanya diketahui dapat menghilangkan stres dan tekanan.

Dalam beberapa kes, sebilangan wanita mungkin hanya ingin mengalami orgasma untuk berehat dan bersantai, menurut Dr. Janet Brito, Psikologi Berlesen dan Terapis Seks Bertauliah di Honolulu.

Dalam sesetengah kes lain, anda mungkin hanya inginkan sensasi keintiman bersama pasangan.

Jadi, perkara yang penting adalah untuk sentiasa peka dengan keperluan badan, terutamanya dalam tempoh ini ya!

Untuk menjayakannya, Dr. Brito mengesyorkan kaum Hawa untuk membuat jurnal tentang bagaimana
haid anda mempengaruhi libido seks atau sebaliknya.

Ini, menurut Dr. Brito, dapat bantu kalian dengan selesa membincangkan ‘keperluan dalaman’, meningkatkan kesedaran tubuh, dan secara tidak langsung merapatkan hubungan bersama encik suami.

Katanya, pencegah kehamilan boleh mematikan libido?

Anda mungkin pernah mendengar desas-desus mengatakan bahawa pencegah kehamilan berupaya mematikan libido seks, kan?

Disebabkan pencegah kehamilan, hormon berfungsi dengan menghentikan rahim daripada berovulasi, mereka juga mengurangkan sedikit rangsangan testosteron. Masuk akal juga bukan?

Pil perancang, secara khususnya, mampu mempengaruhi libido
 sepanjang kitaran haid anda, kerana ia turut meningkatkan sesuatu yang disebut,
sex hormone binding globulin
 (SHBG).

Sekiranya kalian mempunyai banyak testosteron di dalam tubuh, SHBG secara ringkasnya akan ‘memakan’ hormon tersebut.

Hal ini menjadi alasan di sebalik logik mengatakan; pencegah kehamilan boleh mematikan libido wanita.

Pun begitu, kajian ini sebenarnya agak ‘berbelah bahagi’… Mengapa?

Dalam 1 kajian pada tahun 2013, majoriti pengguna kontraseptif melaporkan tiada perbezaan yang signifikan dalam libido, walaupun badan mereka menunjukkan penurunan testosteron bebas dan peningkatan SHBG.

Manakala dalam kajian tahun 2016, wanita yang mengamalkan kontrasepsi hormon melaporkan rangsangan seks yang lebih tinggi untuk bersenggama dan mudah terangsang, berbanding golongan yang menggunakan jenis bukan hormon.

Jadi, antara kemungkinan yang dapat kita lihat di sini ialah
jenis pencegah kehamilan tertentu
 berpotensi mempengaruhi rangsangan seks, tetapi sains masih sedang mengesahkannya. Menarik!

Keghairahan & hormon berkait rapat?

Jawapannya,
tidak
sama sekali!
 Rasa mudah terangsang semasa haid anda juga mungkin disebabkan oleh perbezaan individu.

Sesetengah wanita mungkin lebih menggemari seks sewaktu datang bulan, bergantung pada keselesaan fizikal mereka.

Bagi sesetengah wanita pula, ketika sedang
merana kekejangan atau pendarahan berat,
 perkara terakhir yang mereka mahukan adalah seks!

Manakala, perempuan lain sebaliknya, mungkin menginginkan aktiviti seksual untuk memberi kelegakan kesakitan.

Selain itu, peningkatan rangsangan seks ketika haid juga boleh dikaitkan dengan
subconscious relief
 seperti kekurangan risiko untuk hamil.

Tambahan itu, wanita kurang cenderung untuk mengandung ketika menstruasi, yang akan memberikan mereka ‘kebebasan psikologi’ untuk bersama tanpa waswas.

Akhir kata…

Keghairahan atau perasaan mudah terangsang semasa haid adalah cukup normal untuk berlaku!

Pun begitu, kondisi ini mungkin atau tidak
bersangkut-paut dengan perubahan hormon
 anda, kerana ia bersifat unik dan berbeza-beza bagi setiap individu.

Selagi ‘perasaan’ ini tidak menjejaskan rutin harian atau hubungan bersama pasangan anda, kalian tiada keperluan untuk berasa bimbang.

Namun jika timbul sebarang simptom atau tanda-tanda abnormal, segera temui doktor/pakar sakit puan di klinik atau hospital yang berhampiran okey!


Cara Buat Anak yang Terbaik Bagi Pasangan

Bagi pasangan inginkan zuriat, anda boleh mencuba cara buat anak tertentu yang memungkinkan potensi
mendapatkan cahaya mata
 dengan peratusan yang tinggi.

Petua ini melibatkan pelbagai perkara dan faktor bagi pasangan yang menginginkan kelahiran bayi dalam hidup mereka.

Untuk mendapatkan lebih banyak info tentang Kehamilan, sila dapatkannya
di sini.

Cara buat anak melalui posisi seks

Anda mungkin pernah terdengar bahawa terdapat cara buat anak
 melalui posisi-posisi seks tertentu yang meningkatkan lagi peluang untuk hamil.

Bunyinya seakan-akan petua lapuk.

Tetapi kajian mendapati terdapat beberapa posisi seks yang dapat meningkatkan peluang untuk hamil kerana kelebihan posisi tersebut yang menggalakkan tusukan yang lebih mendalam.

Cara buat anak: Posisi seks & potensi kehamilan tinggi

Posisi
missionary
 dan
doggy
 adalah jawapan yang anda cari sebagai posisi seks dan
skill
 untuk dapat anak
 yang mungkin berkesan.

Melalui ujian imbasan, posisi ini membolehkan penghujung zakar menyentuh atau berada di hadapan pembukaan pangkal rahim.

Ini bermaksud sperma lebih mudah untuk masuk ke dalam rahim
kerana jarak yang lebih dekat sekali gus meningkatkan peluang untuk hamil.

Menggunakan logik ini, posisi lain seperti berdiri atau si wanita berada di atas mungkin mempunyai impak yang sama namun tiada kepastian untuk posisi ini kerana tidak ada ujian atau kajian yang melihat kelebihan posisi ini.

Perlukah anda capai kemuncak untuk hamil?

Jelasnya,
lelaki perlu mencapai kemuncak untuk seorang wanita itu hamil
 namun ianya tidak berapa jelas sama ada wanita perlu atau tidak mencapai kemuncak untuk hamil.

Hal ini kerana kemuncak dalam seorang wanita tidak membantu sperma atau ovum bertemu.

Walaupun kontraksi rahim dapat membantu menolak sperma ke dalam rahim, tanpa kemuncak, kontraksi ini tetap berlaku.

 Jadi untuk seorang lelaki, kemuncak itu perlu manakala untuk wanita, ianya tidak.

Baca juga:

Perkara yang tidak disarankan untuk dilakukan semasa seks sebagai cara buat anak

Jangan gunakan pelincir untuk
menggerakkan sperma.

Sesetengah individu mungkin berfikir bahawa pelincir boleh membantu sperma bergerak lebih cepat, tetapi sebenarnya perkara ini boleh menghalang usaha kehamilan anda.

Banyak formula boleh mengubah keseimbangan pH dalam faraj dan mengurangkan mobiliti sperma.

Jangan risau jika anda tidak mempunyai orgasma.

Walaupun ada yang membuat spekulasi bahawa orgasma meningkatkan konsepsi dengan menarik lebih banyak sperma ke dalam vagina dan uterus, teori ini tidak mempunyai bukti saintifik.

Jangan bimbang tentang perbezaan pemakaian antara seluar dalam dan seluar pendek.

Kerana sesetengah masalah kesuburan pada lelaki berpunca dari keadaan di mana suhu di dalam
buah zakar
 panas secara berlebihan, yang mempengaruhi pengeluaran sperma.

Adalah biasa untuk mempercayai bahawa pemilihan seluar pendek berbanding s
eluar dalam
 boleh menghalang konsepsi. Walau bagaimanapun, tidak ada bukti yang kuat yang menyokong tanggapan ini.

Sudah tentu tidak ada kelemahan dengan memakai seluar dalam, memandangkan ia tidak mungkin menghalang masa kehamilan anda dengan ketara.

Cara buat anak melalui gaya hidup

Kebanyakan individu menganggap kehamilan merupakan sesuatu yang mudah.

Hakikatnya, kehamilan tidak semudah yang disangka dan memerlukan perancangan dan persiapan yang mencukupi. Ini untuk meningkatkan
peluang anda untuk hamil
secara selamat dan sihat.

Berikut merupakan beberapa petua yang perlu diikuti sekiranya anda mempunyai perancangan untuk hamil dalam masa yang terdekat.

Cipta dan kekalkan gaya hidup yang sihat

Keadaan fizikal anda dan pasangan memainkan peranan yang sangat besar dalam menentukan kesihatan kandungan.

Oleh itu, amat penting untuk anda memberikan perhatian terhadap pemakanan, aktiviti senaman serta
waktu tidur
 anda.

Paling penting,
jauhkan diri anda daripada bahan dan gejala yang mampu mengkibatkan kesan negatif kepada kandungan seperti rokok dan alkohol.

Kalian juga perlu melakukan pemeriksaan kesihatan secara menyeluruh bagi memastikan anda bebas dari komplikasi kesihatan seperti diabetes atau hipertensi selain jangkitan
penyakit kelamin (STD)
.

 Ini bertujuan untuk memastikan kandungan anda berada dalam keadaan sihat dan selamat.

Beri perhatian terhadap pengambilan ubat-ubatan

Sekiranya kalian sudah tekad untuk mempunyai zuriat, selain mencuba cara buat anak yang dikongsikan di atas, anda juga perlu berhenti mengambil
ubat kontraseptif
atau sebarang ubat perancangan keluarga yang lain beberapa bulan sebelum itu.

Jika anda masih dalam tempoh pengambilan ubat-ubatan yang diperlukan untuk merawat masalah kesihatan, berbincanglah dengan doktor untuk memastikan ubat-ubatan tersebut selamat untuk kandungan atau tidak.

Anda mungkin dinasihatkan untuk mengubah jenis ubat-ubatan lain sekiranya ubat-ubatan yang anda ambil pada ketika ini mampu memberi kesan negatif terhadap kandungan anda.

Ibu hamil disarankan untuk mengambil
suplemen asid folik
 sekurang-kurangnya 400 hingga 1000 mcg pada satu hari. Ini untuk mengelakkan janin mereka mengalami sebarang kecacatan.

Anda juga disarankan untuk mengambil beberapa vaksinasi ketika sedang hamil untuk melindungi kandungan anda daripada sebarang penyakit berbahaya.

Ibu hamil amat perlu mengambil suntikan vaksinasi MMR (Measles-Mumps-Rubella)
 sekurang-kurangnya sebulan sebelum anda memutuskan untuk hamil.

Penyakit-penyakit ini sangat berbahaya dan mampu merosakkan jantung, telinga dan mata bayi dalam kandungan.


Pembunuh Senyap, Jutaan Penduduk Dunia Maut Angkara Keracunan Darah! Jaga-jaga Penyakit Sepsis

Mungkin ramai dalam kalangan kita yang mungkin tidak tahu apa itu sepsis kerana ia memang sejenis penyakit yang jarang didengar namun kerap berlaku di seluruh dunia.

Untuk pengetahuan anda, tanggal 13 September pada setiap tahun merupakan Hari Sepsis Sedunia bagi mengingatkan penduduk seantero dunia akan bahaya penyakit ini.

Persoalannya, apakah yang sebenarnya yang dimaksudkan dengan penyakit berbahaya sehingga meragut jutaan nyawa di seluruh dunia ini? Jom ikuti artikel dengan lebih lanjut!

Apa itu sepsis?

Sebelum pergi dengan lebih mendalam lagi, adalah wajar untuk kita berkenalan dengan penyakit yang telah meragut banyak nyawa ini terlebih dahulu.

Buat anda yang mungkin belum tahu, sepsis (septicaemia) atau lebih dikenali sebagai keracunan darah adalah
komplikasi daripada jangkitan atau kecederaan yang berpotensi mengancam nyawa
.

Ia akan berlaku akibat daripada pelepasan bahan kimia ke dalam aliran darah untuk melawan jangkitan yang telah merangsang tindak balas keradangan pada seluruh badan.

Keradangan ini seterusnya akan menyebabkan rangkaian perubahan pada sistem organ dalam tubuh badan sekali gus menyebabkan kegagalan organ untuk berfungsi.

Sekiranya ia berlaku kepada anda, berikut merupakan antara simptom-simptom yang mungkin dihidapi:

Suhu tubuh badan lebih 38.3°C atau kurang 36°C

Kadar degupan jantung melebihi 90 setiap minit

Kadar pernafasan melebihi 20 setiap minit

Sepsis yang lebih teruk pula akan menyebabkan penderita mengalami simptom lebih kronik termasuklah:

Air kencing menjadi teramat sedikit

Platlet darah berkurang secara mendadak

Kesukaran untuk bernafas

Jantung mengepam darah secara abnormal

Mental tidak stabil

Sakit pada abdomen

Kejutan septik

Keracunan darah ini juga mungkin akan berlaku berserta simptom yang kami tidak nyatakan di atas jadi sila berjumpa doktor untuk keterangan yang lebih lanjut.

Apa punca sepsis?

Penyakit ini paling kerap berlaku dan berbahaya buat golongan warga emas dan bayi serta kanak-kanak terutamanya mereka yang lemah sistem imun.

Akan tetapi, penyakit ini boleh juga berlaku kepada setiap peringkat usia.

Buat anda yang pasti mahu tahu, punca sepsis adalah disebabkan oleh jangkitan bakteria, virus atau kuman dan yang
paling kerap menyebabkannya adalah pneumonia
.

Selain itu, jangkitan pada abdomen, buah pinggang dan salur darah juga mungkin boleh mengakibatkan sepsis.

Bukan itu sahaja, bakteria baik semula jadi untuk melawan bakteria jahat yang wujud dalam tubuh badan kita juga mungkin boleh jadi punca kepada penyakit ini.

Berikut adalah beberapa faktor risiko sepsis:

Warga emas

Bayi dan kanak-kanak

Wanita yang baharu sahaja melahirkan/keguguran kandungan

Sedia ada dalam keadaan yang sakit

Sistem imun tubuh badan yang lemah

Mengalami luka akibat kecederaan atau kebakaran

Menjalani rawatan kanser seperti kimoterapi

Menggunakan alatan invasif seperti kateter intravena atau tiub pernafasan

Mengambil ubatan pemindahan organ

Jutaan nyawa diragut angkara penyakit ini!

Seperti mana yang kita telah tahu, sepsis adalah satu penyakit yang akan mengakibatkan kegagalan organ dalam tubuh badan untuk berfungsi dengan normal dan baik.

Akibatnya, ia mungkin boleh membawa maut jika tidak segera mendapatkan rawatan lanjutan.

Menurut statistik yang pernah dikeluarkan oleh Pertubuhan Kesihatan Sedunia (WHO), sepsis dihidapi oleh 49 juta individu dan menyebabkan 11 juta kematian di seluruh dunia pada setiap tahun.

Apa yang perlu dan boleh dilakukan?

Apa itu sepsis adalah sejenis penyakit yang jarang didengar namun kerap berlaku di seluruh dunia menjadikan ia sebagai salah satu penyakit ‘red flag’ di seantero dunia.

Disebabkan itu, sesuatu perlu dilakukan dengan kadar segera untuk anda elak menjadi salah seorang daripada mangsa penyakit ini.

Perkara pertama yang perlu dilakukan adalah berjumpa doktor untuk
menjalani ujian darah
 bagi menentukan sama ada anda sudah terjangkiti atau belum.

Selain itu, ujian air kencing dan ujian luka kulit juga boleh dilakukan untuk melihat jika wujud sebarang bakteria pada bahagian yang dinyatakan.

Sekiranya masih belum berjaya menemui jawapan, doktor mungkin akan menggunakan sinaran X, imbasan CT, MRI atau ultrasonik untuk diagnosis.

Selepas mendapati bahawa anda menghidapi sepsis pada peringkat awal dan organ-organ penting masih belum terkesan,
pengambilan antibiotik sudah memadai
.

Namun jika ia berlanjutan tanpa rawatan lanjutan dan menyebabkan kejutan septik, sepsis boleh membawa maut.

Rawatan lain untuk merawat kerosakan organ mungkin akan dijalankan bersama alat bantuan pernafasan.

Pilihan terakhir yang wujud pula adalah prosedur pembedahan untuk membuang sumber jangkitan keracunan darah ini.

Sepsis, jangan dipandang ringan!

Akhir kata, jangan sesekali anda memandang ringan dan bersikap endah tidak endah dengan apa itu sepsis, simptom, punca dan komplikasinya.

Ketahuilah ia boleh membawa maut dan mencegah itu lebih baik daripada mengubat bukan?

Oleh itu, adalah wajar untuk kalian menjalani gaya hidup yang lebih sihat senantiasa!

Bukan sahaja ia perlu dilakukan pada tarikh sekitar 13 September sahaja malahan juga pada setiap masa untuk
kehidupan yang lebih sejahtera.


Kajian Mengatakan Dengan Melakukan Seks Boleh Mengurangkan Migrain!

Seks
 adalah satu kenikmatan dalam kehidupan sepasang suami isteri. Kemanisan yang dikecapi semasa melakukannya bersama pasangan tercinta dikatakan adalah kunci kepada kebahagiaan rumah tangga. Dalam pada itu, ia juga sebenarnya mempunyai 1001 manfaat yang mungkin kita tidak sedar. Ada dakwaan yang mengatakan seks boleh mengurangkan migrain. Wow! Betul ke dakwaan ini?

Benar atau tidak seks boleh mengurangkan migrain?

Menurut kajian yang dilakukan oleh Stefan Evers yang merupakan pakar
neurologi
 dari University of Münster di Jerman, sekurang-kurangnya 1 daripada 3 pesakit migrain mengakui bahawa seks bersama pasangan mampu mengurangkan
sakit kepala
 yang dialami.

Kajian itu turut menjelaskan bahawa aktiviti seksual mungkin sedikit sebanyak mampu mengurangkan sakit kepala kesan daripada rembesan hormon endorfin, ‘ubat tahan sakit’ semula jadi yang terhasil semasa melakukan hubungan intim.

Disebabkan itu, ramai pesakit kini mempercayai bahawa hubungan seksual bersama pasangan adalah satu bentuk terapi yang dapat mengurangkan sakit kepala.

Kajian terhadap 1,000 individu yang mempunyai masalah migrain

Menerusi kajian Evers, 800 pesakit migrain dan 200 lagi pesakit sakit kepala kluster telah diberi borang soal selidik bagi mendapatkan maklumat dan pendapat mereka tentang kaitan seks dan pengurangan sakit kepala. Hasilnya amat mengejutkan!

60% daripada individu yang diselidik bersetuju bahawa hubungan seksual bersama pasangan masing-masing memang boleh mengurangkan sakit kepala. Bakinya pula percaya bahawa seks hanya akan memburukkan lagi sakit kepala yang dialami.

Persoalannya, adakah seks benar-benar boleh mengurangkan atau memburukkan lagi migrain yang dialami?

Orgasma adalah penentunya

Menurut Alexander Mauskop, yang merupakan pakar neurologi dan pengarah New York Headache Center di Amerika, hubungan intim mungkin bukan faktor utama yang akan mengurangkan sakit kepala.

Malahan, beliau turut menjelaskan bahawa kebanyakan penderita migrain sebenarnya tidak suka disentuh kerana mereka mungkin terlalu sensitif terhadap cahaya, bunyi dan sentuhan. Jadi, mungkin benar ia akan memburukkan lagi sakit kepala.

Pun begitu, beliau turut menjelaskan bahawa ada satu ketika semasa melakukan seks yang mungkin boleh menyumbang kepada pengurangan sakit kepala. Ia adalah orgasma. Ini kerana ketika ini hormon endorfin akan dirembeskan.

Selain itu, hipotesis yang lain pula adalah migrain disebabkan oleh stres. Disebabkan oleh seks mampu mengurangkan stres, maka risiko untuk mengalami migrain juga akan dapat diturunkan. Jadi, ia mungkin dapat membantu mengurangkan sakit kepala yang dialami.

Konklusi

Kesimpulannya, sakit kepala mungkin boleh dikurangkan dengan penghasilan hormon endorfin dalam badan. Disebabkan itu, cuba elak sebarang tekanan dan jalani kehidupan dengan lebih tenang dan gembira. Dalam pada itu, jangan sesekali abaikan kehidupan seks anda. Mana tahu jika ia memang benar dapat menyelesaikan masalah migrain anda, tak begitu?

Hello Health Group
 tidak menyediakan nasihat perubatan, diagnosis, atau rawatan.

5 Fakta Mengejutkan Mengenai Migrain

10 Makanan Penyebab Migrain

Migrain Episodik dan Migrain Kronik


7 Tabiat Lazim Yang Membuatkan Perut Anda Kembung

Punca perut kembung sering dikaitkan dengan masalah kesihatan. Walau bagaimanapun, apa yang anda perlu faham adalah
 bukan semua masalah kekembungan itu tanda penyakit
.

Kadangkala ia hanyalah kesan sampingan akibat daripada amalan gaya hidup tidak sihat.

Dalam artikel ini, anda akan dihidangkan dengan beberapa punca perut kembung. Teruskan membaca untuk mengetahuinya dengan lebih lanjut.

Lebih banyak info tentang Sistem Penghadaman
di sini
.

#1 Makan terlalu banyak

Pernah tak anda makan terlalu banyak sehingga rasa perut bagai nak pecah? Lepas je makan, sedang anda berehat, anda tertanya-tanya kenapa perut kembung?

Punca perut kembung boleh jadi
disebabkan anda makan terlalu banyak
. Ia merupakan punca kekembungan yang paling lazim dialami.

Cara mengatasinya agak mudah namun sukar untuk dilaksanakan berikutan ia berkait dengan saiz hidangan makanan.

Pengambilan makanan dalam jumlah yang kecil secara berkala boleh menyelesaikan dilema ini. Anda juga boleh cuba untuk mengunyah makanan lebih lama.

Ia bagi memberikan masa kepada badan untuk mencerna makanan dengan lebih efisien.

#
2 Sensitif terhadap makanan punca perut kembung

Punca perut kembung boleh terjadi disebabkan oleh pengambilan makanan dan minuman secara berlebihan.

Namun, jika anda hanya makan atau minum sedikit, ia boleh menjadi tanda kepada masalah makanan yang diambil. Mungkin anda sensitif terhadap makanan tertentu menyebabkan anda mudah kembung.

Jika anda
sensitif dengan makanan pedas
, saluran gastrousus anda akan lebih sukar untuk mencerna dan menyerap nutrien makanan.

Badan bekerja keras menghadam makanan untuk diserap masuk ke dalam salur darah. Jika anda sensitif terhadap makanan tertentu, tindak balas yang berlaku boleh  menghasilkan banyak gas.

Keadaan ini akan menyebabkan anda mudah kembung.

#3 Sering ambil makanan berkanji atau tinggi natrium

Pemakanan yang melibatkan pengambilan natrium (garam) tinggi boleh menjadi punca perut kembang yang menyebabkan retensi air manakala bagi makanan berkanji pula, ia boleh menghasilkan gas yang banyak.

Setiap individu mempunyai tindak balas yang berbeza. Ini bermakna, jika anda berasa kembung
selepas makan makanan berkanji
, individu lain mungkin tidak mengalami perkara yang sama.

Oleh itu penting bagi anda untuk mengenal pasti jenis makanan yang boleh diambil dan setakat mana ia sesuai dimakan jika ia merupakan makanan berkanji atau tinggi garam.

Langkah ini boleh menjawab persoalan kenapa perut kembung selepas makan.

#4 Ambil terlalu banyak makanan dalam bungkusan berproses

Makanan ringan seperti keropok mengandungi jumlah garam yang tinggi. Ia juga dicampur dengan bahan kimia monosodium glutamate (MSG) untuk menyedapkan rasa.

Kesannya, anda mudah untuk mengalami masalah kekembungan.

MSG adalah sejenis bahan yang
sering digunakan untuk mengekalkan kesegaran sesuatu bahan
. Ia sering digunakan dalam hidangan bufet, makanan cina dan makanan berbungkus.

Jika anda mengalami masalah perut kembung, kurangkan pengambilan makanan seumpama ini atau, lebih baik, berhenti terus daripada mengambilnya.

#5 Makan terlalu lambat punca perut kembung

Ramai percaya bahawa makan terlalu lewat boleh menyebabkan kenaikan berat badan namun perkara tersebut hanyalah mitos.

Faktor yang boleh menyebabkan kenaikan berat
berkait dengan jumlah pengambilan kalori harian
.

Namun, jika anda makan terlalu lewat, ia boleh menyebabkan masalah perut kembung sehingga anda rasa berat anda bagaikan sudah meningkat walhal ia tidak sedemikian.

Tidur anda juga boleh terganggu jika anda makan terlalu lewat. Anda akan berasa tidak selesa berikutan sistem pencernaan tidak bekerja begitu keras tatkala badan anda sedang berehat.

#6 Anda minum terlalu banyak minuman bergas sehingga perut kembung

Buih yang terhasil pada air minuman bergas anda merupakan punca lazim kenapa perut kembung.

Ia boleh terperangkap di dalam perut menyebabkan simptom kekembungan dan kerap sendawa.

Anda perlu
menghindarkan minuman bergas
 dan cuba gantikan ia dengan minuman yang lebih sihat seperti air lemon, air timun atau lebih baik, air kosong.

Bukan sahaja anda akan dapat atasi masalah perut kembung, ia juga boleh menurunkan berat badan anda.

#7 Telan terlalu banyak udara

Bukan semasa bernafas je kita menghirup udara masuk, aktiviti lain seperti minum air menggunakan straw, mengunyah gula-gula getah dan makan terlalu laju juga boleh mengundang udara ke dalam badan.

Apa yang lebih teruk,
udara tersebut tidak masuk ke dalam sistem pernafasan
, sebaliknya ke dalam sistem pencernaan mengakibatkan perut kembung.

Anda perlu mengenal pasti faktor yang menyebabkan badan anda menyimpan banyak udara dan cuba elakkan perkara tersebut.

Jika anda suka kunyah gula-gula getah, kurangkan kekerapannya.

Konklusi

Jika anda sering alami perut kembung, mungkin ini masanya untuk anda lebih peka terhadap punca perut kembung dengan melihat apa yang anda makan.

Walaupun masalah kekembungan boleh berlaku berikutan masalah kesihatan, ia juga boleh terjadi akibat
gaya pemakanan dan gaya hidup tidak sihat
.

Sekiranya anda mempunyai sebarang pertanyaan, ajukannya kepada doktor perubatan bertauliah sekarang.


Anda Hantu Kopi? Jangan Minum Banyak Sangat, Itu Mungkin Punca Jerawat Tumbuh Melata!

Kopi menjadi 1 keperluan asas bagi kebanyakan orang pada waktu pagi. Ia mungkin menjadi minuman ‘ruji’ untuk memulakan pagi anda.
Namun, walaupun kopi mengandungi manfaat kesihatan yang tersendiri, pengambilan kafein berlebihan mampu memicu jerawat di muka.

Jadi untuk kupasan artikel pada kali ini, kita akan melihat hubungan antara
minuman berkafein kegemaran ramai ini dan jerawat.
 Mari kita mulakan!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Kopi & jerawat di muka

Setakat ini, masih tidak ada bukti yang menunjukkan kopi (dan kafein) secara langsung menyebabkan jerawat.

 Walau bagaimanapun, beberapa kajian menunjukkan pengambilan kopi terlalu banyak berupaya memperburuk masalah yang sedia ada jika anda cenderung mengalami jerawat di muka.

Itulah sebabnya konsep bersederhana harus diamalkan. Jangan dilayankan sangat tekak yang mengidam kopi dari kafe ‘hipster’ yang tinggi gula dan susu itu!

Minum kopi secara berlebihan boleh menjadikan jerawat anda lebih teruk
 kerana kandungan gula dan susu yang berisiko memicu akne untuk sesetengah orang.

Pun begitu, ini bukan bermakna anda perlu berhenti minum kopi sama sekali. Kalian masih boleh menikmati minuman ini, tapi pastikan secara bersederhana sahaja okey!

Kopi dan hormon

Untuk pengetahuan pembaca, kafein berupaya mengganggu tahap hormon normal badan dan ia mungkin akan menjadi 1 kerisauan bagi peminat kopi.

Kortisol

Kajian yang dipercayai mendapati, kafein dapat meningkatkan tahap hormon stres, iaitu kortisol.

Kehadiran kortisol yang terlalu banyak boleh memberi kesan berbahaya kepada badan!

Kajian ke atas 144 wanita muda mendapati,
tahap stres yang lebih tinggi menyebabkan kemunculan jerawat
 di muka yang lebih banyak.

Kortisol juga berupaya menyebabkan kulit menghasilkan lebih banyak sebum, atau minyak, yang berpotensi memicu jerawat.

Mempunyai tahap kortisol tinggi dan kronik boleh mempengaruhi masalah kesihatan lain yang mungkin berkaitan dengan jerawat, termasuk:

Kenaikan berat badan

Kemurungan

Masalah pencernaan

Kegelisahan

Tambahan pula, kafein mampu menjejaskan kualiti tidur, yang turut berupaya mempengaruhi tahap kortisol.

Kekurangan tidur yang berkualiti akan menyebabkan tubuh menghasilkan lebih banyak hormon, yang secara langsungnya bakal meningkatkan keradangan.

Keradangan ini akan mempengaruhi keadaan kulit
, menyebabkan
breakouts
akne!

Untuk bantu mengelakkan kesan-kesan negatif kopi, adalah disarankan untuk elak pengambilan kafein beberapa jam sebelum tidur.

Insulin

Kafein juga boleh
menyebabkan tahap insulin meningkat,
 dan kajian menunjukkan bahawa hal ini dapat memburukkan masalah akne.

1 kajian menunjukkan, individu yang mempunyai kadar insulin yang lebih tinggi cenderung untuk mempunyai jerawat yang lebih teruk.

Estrogen

Kafein berupaya mengubah tahap estrogen dalam kalangan wanita usia reproduktif, tetapi hal ini berbeza bagi setiap orang.

1 kajian yang lebih lama yang dilakukan terhadap 250 orang bilangan wanita mengambil 200 miligram (mg) setiap hari.

Jumlah ini didapati
menaikkan tahap estrogen
 pada peserta dari Asia, tetapi keadaan yang sebaliknya berlaku pada peserta dari negara Barat.

Anda mungkin berminat:

Orang Cakap Minum Kopi Boleh Sembuhkan Masalah Mati Pucuk, Benar Ke?

Boleh Kurangkan Kafein Dalam Kopi Dengan Tambah Susu & Fakta Atau Auta?

Mengapa kopi berupaya memicu jerawat di muka?

Secawan kopi mungkin tidak mencukupi untuk memberi kesan kepada jerawat yang besar.

Namun, jika anda sudah mengalami kulit berminyak dan isu turun naik hormon, kopi mungkin akan memburukkan lagi masalah dihadapi, terutamanya jika anda mengambil 4 ke 5 cawan sehari.

Malah, ia akan menjadi lebih parah sekiranya anda menambah pula ramuan tambahan pada minuman berkafein tersebut.

Menambahkan susu

Banyak kajian mendapati, mereka yang mengambil susu dalam kuantiti yang lebih banyak cenderung
untuk memperolehi jerawat, terutama pada usia remaja.

Hal ini kerana susu lembu merupakan bahan yang boleh menyebabkan tahap hormon badan anda turun naik, yang seterusnya
meningkatkan kemungkinan untuk membentuk akne.

Untuk mengurangkan risiko
breakouts,
anda boleh cuba
menggantikan susu lembu
 kepada susu badam atau gajus ke dalam minuman berkafein.

Menambahkan gula

Gula menjadi antara ramuan wajib yang ditambah ke dalam kopi, lebih-lebih lagi dalam kalangan masyarakat kita sendiri.

Beberapa kajian telah menemui kaitan antara gula dan jerawat. Bahan ini secara semula jadi menyebabkan kadar gula dalam darah meningkat, lantas mewujudkan risiko jerawat di muka!

Minum kopi dengan cara sihat untuk elak jerawat di muka

Anda mungkin tidak bersedia untuk melepaskan nikmat minuman berkafein ini sepenuhnya, dan itu tidak mengapa.

Terdapat banyak cara untuk menikmati secawan kopi secara sihat, tanpa perlu bimbang akan kesannya terhadap kulit.

Sebagai permulaan, anda boleh berusaha mengurangkan pengambilan kafein harian.

Sekiranya anda sering minum 4 cawan kopi sehari, cuba kawal nafsu dan
kurangkan kepada 2 atau 1 cawan sahaja.

Anda juga boleh mengurangkan jumlah susu dan gula yang dimasukkan ke dalam minuman atau cuba gantikan dengan alternatif lain, seperti susu badam dan pemanis semula jadi.

Kopi mengandungi khasiat yang bermanfaat, seperti antioksidan yang dapat membantu kesihatan tubuh, tetapi ia semestinya tidak diperlukan dalam kuantiti yang berlebihan.

Selain itu, jika anda mahukan solusi yang mudah dan cepat untuk mengatasi penampilan jerawat yang sedia ada di wajah, anda boleh menggunakan
concealer!

Menikmati secangkir kopi hangat di pagi hari tidak akan memberikan kesan buruk… S
elagi anda
mengehadkan pengambilan kafein harian
, tiada sebab untuk kalian menahan diri!


Apa itu Selulit dan Penyebabnya?

Sesetengah orang akan memberitahu anda bahawa selulit hanyalah lemak. Sementara yang lain akan berkata selulit terdiri daripada toksin terperangkap dan air yang berlebihan di bawah kulit. Sebenarnya selulit adalah keadaan yang memberi kesan kepada rupa kulit di kawasan yang mempunyai deposit lemak (yang paling ketara di bahagian punggung dan paha), memberi kulit rupa berlekuk, dan berketul-ketul.

Lemak secara sendirinya, tidak bertanggungjawab untuk rupa selulit yang berketul dan berlekuk. Dalam keadaan normal, lemak boleh kelihatan cantik. Bahkan lemak pada muka yang bertanggungjawab ke atas pipi bulat berisi, yang kelihatan licin dan cantik pada muda. Pakar bedah plastik malah mengenakan bayaran untuk memasukkan lemak pesakit ke bahagian tertentu di muka dan badan. Suntikan lemak juga kadangkala digunakan sebagai rawatan untuk menangani penampilan selulit.

Jadi apa yang membuat selulit berbeza daripada lemak “normal”? Ia adalah struktur kulit di atasnya dan tisu penghubung di bawah yang menentukan sama ada sesuatu kawasan mempunyai penampilan yang licin atau berlekuk.

Siapa yang mungkin mengalami selulit?

Pernahkah anda terfikir mengapa lelaki jarang mendapat selulit, walaupun obes? Atau mengapa kanak-kanak obes tidak mempunyai selulit? Atau mengapa terdapat wanita yang sangat langsing juga boleh mendapat selulit?

Walaupun kemunculan selulit cenderung untuk bertambah buruk mengikut kadar lemak yang ada pada kawasan yang terjejas, selulit boleh dialami wanita yang sangat langsing sekali pun. Ini kerana walaupun deposit lemak boleh memburukkan keadaan, lemak sendiri bukanlah punca utamanya.

Kenapa saya mengalami selulit?

Di bawah kulit terdapat sebuah lapisan tisu penghubung yang bertanggungjawab memautkan kulit kepada otot di bawahnya. Dalam kebanyakan lelaki, tisu penghubung ini disusun dalam bentuk bersilang atau pepenjuru, dalam susunan yang  berterusan.

Tisu penghubung wanita berbeza, dalam bentuk menegak (vertikal dengan kulit). Oleh itu, jaringan penghubung ini (dipanggil septae) menambat kulit kepada tisu di bawah pada tempat-tempat tertentu, mewujudkan “kamar lemak” yang menolak pada kulit sementara jaringan tersebut menarik kulit ke bawah.

Perbezaan dalam susunan tisu penghubung (ditambah pula dengan fakta bahawa kulit lelaki biasanya lebih tebal berbanding wanita) menjelaskan mengapa sangat sedikit lelaki mempunyai selulit berbanding wanita.

Berita Buruk

Sewaktu di awal usia, tisu penghubung bersifat lembut dan elastik, merenggang dan membentuk dengan kulit agar semuanya kelihatan licin. Kemudian apabila akil baligh berlaku, hormon memberi kesan kepada tisu penghubung, menjadikannya lebih keras dan kurang elastik. Pada masa yang sama, sel-sel lemak kita cenderung untuk berkembang di kawasan-kawasan tertentu, menolak keluar pada kulit.

Bila mana jaringan tisu penghubung mengeras dengan usia, ia semakin menarik kulit ke bawah. Pada masa yang sama, peningkatan bekalan lemak menolak keluar di kawasan sekitar. Letakkan kedua-dua kejadiaa bersama, dan hasilnya adalah landskap benjolan dan alunan yang tidak menarik.

Apabila kita semakin tua, lapisan luar kulit menjadi lemah, menipis dan hilang keanjalan. Graviti memberi kesan, dan kulit mula mengendur. Memandangkan septa penghubung kekal ada dan bertambah tertarik dan mengeras dengan usia, kemunculan selulit juga terus bertambah buruk dengan usia.

Satu lagi faktor memburukkan lagi kemungkinan dalam pembangunan selulit adalah diet yo-yo.  Kitaran berulang kali pertambahan dan penurunan berat badan nenembah komplikasi pada sifat elastik kulit, membuat selulit lebih ketara.

Berita Baik

Anda boleh meningkatkan (bukan menghapuskan) rupa selulit dengan gaya hidup sihat. Ini bermaksud sentiasa memastikan diri terhidrat, tidak merokok, dan mengikuti diet dan rancangan senaman.

Gabungan diet dan senaman yang betul akan mengurangkan lapisan lemak di bawah kulit, menjadikan selulit kurang ketara. Pemakanan yang betul juga boleh membantu memastikan kulit dan tisu penghubung kuat, lebih sihat, dan lebih lembut. Di samping itu, memastikan diri  terhidrat dan makan dengan baik akan membantu mencegah pengekalan air (yang memburukkan lagi selulit).

Senaman membantu dengan selulit dalam pelbagai cara. Bukan sahaja ia membantu memastikan tahap lemak badan lebih rendah, ia juga memperbaiki peredaran dan otot nada di tempat selulit yang sering berlaku. Peredaran yang lebih baik akan menjaga kedua-dua kulit dan sihat tisu penghubung, serta membantu dengan penyingkiran sisa dan pengekalan cecair berlebihan.

Kebenaran Pahit

Anda boleh berpegang kepada program diet dan senaman terbaik di dunia tetapi masih mempunyai selulit. Malangnya, kemunculan selulit, tahap keterukan, dan bahagian badan yang terjejas sebahagian besarnya ditentukan oleh hormon dan keturunan.

Walaupun terdapat beberapa rawatan selulit dan prosedur yang boleh membaiki sedikit penampilan selulit, tidak ada rawatan yang “mengubati” selulit. Malah, sebahagian besar ‘”penyelesaian” selulit yang ditawarkan kebanyakannya hanyalah plasebo mahal.


Pesakit Diabetes Jenis 2 Mudah Dapat Sakit Jantung, JANGAN Jadi Mangsa Seterusnya!

Diabetes ialah penyakit kronik serius yang boleh menimbulkan pelbagai kerumitan kritikal. Diabetes menyebabkan sakit jantung, strok dan pelbagai penyakit kardiovaskular lain. Oleh itu, inovasi rawatan baharu yang berterusan penting untuk mengelakkan kesan diabetes terhadap individu, terutama sekali komplikasi penyakit jantung.

Seorang daripada lima dewasa atau kira-kira 3.9 juta orang berusia lebih 18 tahun di Malaysia telah disahkan menghidap diabetes.

Sesungguhnya, penyakit kencing manis kini dikenali sebagai satu masalah kesihatan dan beban negara kita memandangkan bilangan individu yang didiagnosis semakin meningkat.

Teruskan membaca artikel ini untuk memahami penyakit kronik ini sepenuhnya serta perubatan terkini dalam penjagaan diabetes jenis dua.

Untuk mendapatkan lebih banyak info berkenaan Kencing Manis, anda boleh klik
di sini
.

Kelaziman diabetes jenis dua di Malaysia

Menurut Tinjauan Kebangsaan Kesihatan dan Morbiditi terkini, kadar kelaziman diabetes dalam kalangan dewasa berusia 18 tahun dan ke atas telah meningkat kepada 18.3% dalam tahun 2019, berbanding 13.4% pada 2015.

Angka ini membimbangkan kerana Persekutuan Diabetes Antarabangsa meramalkan peningkatan 18.7% pada tahun 2045, tetapi telah dicapai oleh negara kita 26 tahun lebih awal daripada yang dijangkakan.

Walaupun peningkatan peratusan tersebut sangat drastik, Dr Chan Siew Pheng, Pakar Perunding Endokrinologi mendedahkan sekurang-kurangnya masih terdapat 49% individu yang belum didiagnosis dengan penyakit ini.

Dalam 18.3% pesakit diabetes tersebut, 8.1% iaitu sebanyak 1.7 juta pesakit diabetes menyebabkan  penyakit kronik seperti tekanan darah tinggi dan kolesterol tinggi.

Diabetes menyebabkan pelbagai penyakit kronik

Pola peningkatan diagnosis diabetes jenis dua hakikatnya amat membimbangkan, walaupun banyak kajian
mendedahkan penyakit kronik ini mampu dicegah
.

Antara faktor penyumbang kepada peningkatan ini ialah
kebanyakan orang Malaysia berlebihan berat badan atau obes.

Tinjauan Kebangsaan Kesihatan dan Morbiditi mendedahkan satu dalam dua individu dewasa di Malaysia mempunyai berat badan berlebihan atau obes, majoritinya adalah perempuan dan kaum India.

Berat badan berlebihan
ditakrifkan sebagai indeks jisim badan
 (BMI) melebihi 25 kg/m² manakala obes pula melebihi 30 kg/m².

Selain indeks jisim badan, kegemukan di bahagian perut juga menjadi salah satu faktor risiko yang penting.

Satu dalam dua individu dewasa di Malaysia mempunyai obesiti abdomen di mana ukuran lilitan pinggang bersamaan atau melebihi 90 cm untuk lelaki dan bersamaan atau melebihi 80 cm untuk wanita. Seperti BMI, majoritinya adalah wanita sebanyak 64.8% dan kaum India (68.3%).

Antara faktor risiko diabetes jenis dua yang lain termasuklah:

Gaya hidup kurang aktif

Sejarah keluarga menghidap diabetes jenis dua

Usia, di mana risiko mendapat diabetes jenis dua meningkat selepas 45 tahun

Prediabetes, keadaan di mana jumlah gula dalam darah anda lebih tinggi daripada normal tapi belum cukup tinggi untuk dianggap sebagai diabetes jenis dua

Sejarah diabetes gestasi bagi wanita

Sindrom
ovari polisistik (PCOS) buat wanita

Baca juga:

Awas! Ada 7 Faktor Risiko Untuk Anda Menghidap Diabetes Jenis 2

Amalan 5 Tabiat Ini Punca Diabetes, Ubah Gaya Hidup Anda Sekarang!

Diabetes menyebabkan penyakit jantung

Diabetes jenis dua senang untuk mudah diabaikan, terutama pada peringkat awal ketika anda masih berasa sihat.

Namun, diabetes menyebabkan banyak organ utama rosak termasuklah jantung, saluran darah, saraf, mata dan buah pinggang anda.

Mengawal tahap gula darah anda boleh membantu untuk mencegah komplikasi ini.

Dr Chan mendedahkan hanya 23.8% pesakit mempunyai kawalan gula darah yang memuaskan.

Walaupun kesan diabetes jangka panjang berkembang secara beransur-ansur, ia akhirnya boleh menjejaskan kualiti kehidupan, melumpuhkan bahkan mengancam nyawa.

Dari kiri: Datuk Seri Dr Azhari Rosman dan Dr Chan Siew Pheng menjawab soalan daripada pihak media di
Novo Nordisk Changing Diabetes Journalist Workshop
.

Sementara itu, Datuk Seri Dr Azhari Rosman, Pakar Perunding Kardiologi di Institut Jantung Negara berkata, “
Individu yang menghidap diabetes berkemungkinan lebih tinggi mengalami penyakit jantung awal jika tidak diuruskan dengan sewajarnya
.”

“Pesakit perlu mendapatkan rawatan awal kerana statistik menunjukkan bahawa penyakit kardiovaskular merupakan punca kematian, sebanyak 80% antara mereka yang menghidap diabetes di Malaysia. Masalah ini kian serius kerana semakin ramai
pesakit muda disahkan menghidap diabetes dan penyakit jantung pada usia muda
,” katanya.

Jika pesakit tidak menguruskan kawalan gula dengan baik, paras gula darah tinggi boleh mengakibatkan plak terkumpul yang akan menyekat dan merosakkan saluran darah jantung.

Secara tidak langsung,
ini akan menyebabkan kekurangan oksigen dan nutrien yang boleh menjurus kepada serangan jantung dan kematian.

Konklusi

Diabetes jenis dua adalah sejenis penyakit kronik yang boleh dicegah dengan
pengurusan sewajarnya seperti pengawalan tahap glukosa, tekanan darah dan kolesterol.
 Diabetes menyebabkan pelbagai jenis penyakit. Namun, ia dapat dielakkan dengan cara:

Mengamalkan gaya hidup lebih sihat

Bersenam dengan kerap

Sentiasa memantau paras gula darah

Mengambil ubat preskripsi seperti yang dicadangkan


Pakai IUD Untuk Cegah Hamil? Ini 5 Perkara Tentang Aktiviti Seks Wanita Kena Tahu!

Setiap pasangan suami isteri
pasti punya cara tersendiri untuk rancang keluarga masing-masing
. Salah satu daripada ikhtiar yang paling popular adalah dengan pakai IUD perancang kehamilan.

Namun tidak kurang ramai juga yang rasa risau akan kesan jika pakai IUD kerana mereka mungkin percaya bahawa ia akan menjejaskan aktiviti seks bersama dengan pasangan.

Persoalannya, apa kaitan pemakaian IUD untuk merancang kehamilan dengan aktiviti seks? Jom terus baca artikel!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu alat IUD perancang kehamilan?

Untuk pengetahuan anda semua,
I
ntrauterine Device
(IUD)
 adalah sejenis alat kontraseptif
 dengan bentuk huruf ‘T’ yang dibuat daripada plastik dan dipasang di dalam rahim wanita.

Tujuannya, tidak lain dan tidak bukan untuk cegah wanita daripada hamil. Alat ini mungkin agak popular kerana banyak kajian percaya bahawa ia hampir 90% efektif jika guna.

Tidak cukup dengan itu, alat ini juga mempunyai jangka hayat yang sangat panjang yakni 5 tahun atau lebih bergantung kepada jenis. Jadi, ia mungkin agak
low

maintainance.

Apa yang mungkin buat
 ramai wanita takut untuk pakai IUD
 adalah ia turut hadir dengan risiko terhadap kesihatan terutama di dalam aspek kehidupan seks dengan pasangan.

Benarkah IUD perancang kehamilan ini akan menjejaskan aktiviti seksual individu? Mari kita rungkai!

Wujud kesan alat IUD perancang kehamilan?

Ya, antara kesan pakai IUD yang paling kerap diutarakan adalah sama ada ia akan menjejaskan kehidupan seks anda dan pasangan. Berikut adalah antara perkara yang penting untuk wanita ketahui:

#1. IUD boleh jadi punca pendarahan

IUD jenis hormonal berisiko untuk menipiskan dinding endometrial, bahagian di dalam rahim yang akan berfungsi untuk mengeluarkan darah setiap kali wanita itu datang haid.

Jika dinding yang dimaksudkan ini telah menjadi sangat nipis, maka ia mungkin akan terhiris atau terluka akibat penetrasi zakar ke dalam faraj.
Kesannya, darah akan keluar
.

Segera jumpa doktor jika ada darah keluar selepas seks terutama jika ia hadir dengan rasa sakit.

#2. Ia mungkin boleh terkena pada zakar

Sebenarnya, risiko untuk alat IUD perancang kehamilan ini untuk terkena dengan zakar semasa seks adalah sangat rendah dan mungkin ia tidak perlu langsung dibimbangkan.

Kecuali, wujud juga kemungkinan di mana alat ini telah
dipasang pada tempat yang kurang tepat
 dan terlalu ke bawah sehingga boleh jadi punca ia terkena dengan zakar.

Dalam usaha untuk memastikan alat ini berada di tempat yang tepat, sila periksa dengan doktor.

#3. Ia beri kesan kepada kitaran haid wanita

Pakar Ginekologi, Dr Alyssa Dweck menyatakan, ramai wanita yang ada masalah kekejangan dan pendarahan teruk setiap kali mereka datang haid dan ia sangat mengganggu.

Berita baik buat wanita yang pakai IUD jenis hormonal,
 ia akan beri kesan kepada kitaran haid
 wanita dalam cara yang baik dan akan bantu kurangkan simptom di atas tadi.

Menurut kajian, 20% wanita yang ada simptom ini dan pakai alat ini telah terima kesan positif.

#4. IUD terjejas angkara seks ganas

IUD mungkin boleh terjejas (
dalam kes ini teralih atau terkeluar daripada tempatnya
) akibat seks ganas yang diamalkan oleh anda dan pasangan namun ia bukan risiko yang tinggi.

Kajian menyatakan bahawa bahaya ini adalah sekitar 5% sahaja dan ia hanya akan berlaku apabila hubungan seks yang kalian berdua lakukan itu di tahap yang sangat ekstrem.

Namun, hubungan seks yang aman dan biasa mungkin tidak akan menimbulkan sebarang masalah.

#5. Ia akan halang kehamilan

Jika kita fikir dengan logik akal, memang itu tujuan untuk wanita pakai IUD perancang kehamilan, namun ia akan jadi masalah
 jika anda dan pasangan inginkan cahaya mata
.

Ini kerana kalian berdua perlu berfikir untuk membuka atau membuang semula alat ini dan ia tentu sahaja akan memakan masa serta kos. Pendek kata, ia agak menyusahkan.

Disebabkan itu, sila pasang IUD hanya apabila anda sudah buat keputusan untuk elak kehamilan.

Dapatkan info dan nasihat doktor…

Konklusinya, ada banyak perkara penting yang wanita perlu ambil tahu sebelum pakai IUD bagi merancang kehamilan kerana
 ia bukan satu keputusan yang remeh
 untuk dibuat.

Dapatkan info dan nasihat doktor terlebih dahulu demi keputusan dan kesihatan yang terjamin.


22 Tanda-Tanda Awal Serangan Asma, Perhatikan Simptom Ini

Tanda asma adalah perubahan yang berlaku sama ada sebelum atau pada permulaan serangan asma. Ia adalah cara badan anda cuba untuk memberitahu  bahawa anda akan mengalami asma. Namun begitu, tanda-tanda amaran awal berbeza dalam kalangan individu.

Sebaik sahaja anda berjaya mengenali tanda asma ini, anda mungkin dapat menghentikan episod serangan asma atau menghalangnya daripada menjadi lebih teruk.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Tanda asma serangan awal

Tanda-tanda ini tidak cukup memudaratkan untuk mengganggu aktiviti harian anda. Ia mungkin berlaku beberapa hari sebelum serangan asma. Tanda-tanda ini termasuklah:

Kerap batuk
, terutamanya pada waktu malam

Bacaan meter aliran puncak
 (peak flow meter)
 yang lebih rendah

Mudah mengah atau sesak nafas

Rasa sangat letih atau lemah apabila bersenam

Bunyi
wheezing
 atau batuk semasa atau selepas bersenam

Kesukaran bernafas selepas bersenam

Cepat letih

Masalah tidur
dan asma malam

Perubahan mood – mudah marah atau lebih banyak berdiam

Tanda-tanda selesema atau alergi (bersin, hidung berair, batuk, hidung tersumbat, sakit tekak, dan sakit kepala)

Sesak dada atau perasaan seperti ada yang menghempap dada

Dagu gatal

Lingkaran gelap bawah mata

Dahaga

Mata gatal, berkaca atau berair

Sakit perut

Sakit kepala

Demam

Resah gelisah

Wajah menjadi pucat atau memerah

Kerap mengosongkan tekak (batuk atau menelan kahak)

Ekzema bertambah teruk

Tanda-tanda awal ini antara yang biasa terjadi. Ia bukan satu-satunya tanda yang mungkin anda hadapi dan tidak melibatkan semua pesakit.

Apa yang perlu saya lakukan?

Oleh itu, mulakan dengan memberi perhatian kepada tubuh anda. Serangan asma boleh bertambah buruk dengan cepat, jadi jika anda dapat mengenalpasti tanda-tanda amaran awal, ini dapat membantu anda mengawal keadaan.

Simpan jurnal dan tulis bagaimana perasaan anda, simptom dan bacaan
peak flow meter
 setiap hari.

Bacaan ini mengukur betapa cepat anda
boleh menghembuskan nafas
 dan jika ia berkurangan, ini mungkin menandakan keadaan anda sedang bertambah buruk.

Jika anda tidak mengenali tanda-tanda amaran awal, anda mungkin perlu menggunakan
peak flow meter
 secara kerap. Perhatikan sebarang tanda amaran dan bacaan
peak flow meter
 sekaligus boleh meramal jika keadaan semakin teruk.

Sebaik sahaja mengetahui tanda-tanda asma ini, rawat sebarang simptom dengan segera apabila ia berlaku.

Selain itu, jauhkan diri dari sumber alahan seperti habuk dan debu bagi menghalang serangan asma jadi bertambah parah.

Tindakan yang perlu diambil hendaklah dicatat dalam Pelan Tindakan Asma anda menurut saranan doktor.


Tahap Celik Kesihatan Rakyat Malaysia Membimbangkan

Kesihatan adalah satu aspek utama dalam kesejahteraan dan kemakmuran sesuatu masyarakat atau negara. Tanpa kesihatan yang baik, semua bidang lain akan terbantut. Oleh sebab itu, kesihatan adalah antara kayu ukur utama dalam kemajuan negara.

Tahap kesihatan masyarakat bermula dengan kesedaran dan celik kesihatan yang berasal daripada dalam diri. Kita boleh bercakap tentang sistem dan teknologi serta kemudahan yang ada. Namun, tanpa budaya dan kesedaran yang baik, ia tidak akan dapat membendung peningkatan masalah kesihatan dalam negara terbabit.

Rakyat Malaysia masih kurang celik kesihatan

Celik kesihatan atau
health literacy (HL)
adalah kemampuan menerima, memproses serta memahami maklumat dan khidmat asas kesihatan untuk digunakan bagi menggalakkan dan mengekalkan kehidupan yang sihat.

Mereka yang celik lebih tahu bagaimana mereka seharusnya menjalani kehidupan yang sihat dan memahami maklumat tentang kesihatan serta mendapatkan penjagaan kesihatan yang sepatutnya. Menurut Institut Perubatan Akademi Nasional Amerika Syarikat, golongan yang tidak celik kesihatan mempunyai tahap kesihatan 1.5 hingga 3 kali lebih rendah dan kurang mengambil langkah pencegahan dalam menangani penyakit berbanding mereka yang celik.

Menurut kajian yang dijalankan oleh Kementerian Kesihatan Malaysia, hanya 6.6% (Amerika Syarikat 12%) sahaja rakyat Malaysia yang celik kesihatan pada tahap yang baik. Kajian tersebut mengambil kira pengetahuan tentang gaya pemakanan sihat termasuk pengambilan kalori, jumlah hidangan dan pengambilan lemak.

Budaya hidup sihat mencegah penyakit dan meningkatkan tahap kesihatan

Kita tidak boleh hanya bergantung kepada sistem dan kemudahan kesihatan semata-mata walaupun sistem kesihatan di Malaysia adalah antara yang terbaik di dunia. Tahap kesihatan sebuah negara paling tinggi apabila masyarakatnya mengamalkan gaya hidup yang sihat.

Masyarakat yang sihat kurang terdedah kepada penyakit terutamanya penyakit-penyakit kronik seperti sakit jantung, diabetes dan strok yang merupakan beban utama negara dalam bidang kesihatan. Akhirnya, bilangan pesakit akan menurun dan banyak kos rawatan dapat dikurangkan. Kualiti hidup dan produktiviti juga akan meningkat.

Semua itu memerlukan masyarakat yang celik kesihatan.

Masyarakat perlu diberikan pendedahan yang betul

Untuk mempromosikan gaya hidup sihat serta maklumat yang tepat berkaitan kesihatan, ia memerlukan satu pelan komprehensif dan efektif yang melibatkan pelbagai sektor. Punca peratusan celik kesihatan yang rendah dalam kalangan masyarakat harus dikaji. Kemudian, pastikan maklumat kesihatan mudah diakses oleh semua orang.

Pola yang dapat dilihat adalah golongan perpendidikan tinggi dan di bandar lebih celik. Mereka lebih banyak terdedah kepada maklumat kesihatan berbanding kumpulan lain. Capaian harus diperluas ke kawasan pedalaman yang secara amnya kurang mendapat maklumat yang betul.


Hemoglobin Elektroforesis (Ujian)

Ketahui asas-asasnya

Apa itu Ujian Hemoglobin Elektroforesis?

Ujian elektroforesis hemoglobin ialah sejenis ujian darah untuk mengesan jenis-jenis hemoglobin yang berbeza di dalam darah. Hemoglobin ialah bahan di dalam sel darah merah yang berfungsi membawa oksigen.

Jenis hemoglobin yang biasa ialah:

Hemoglobin A.
Ini adalah jenis hemoglobin yang paling banyak dijumpai di dalam orang dewasa sihat. Sesetengah penyakit seperti jenis talasemia yang teruk boleh menyebabkan kadar hemoglobin A di dalam darah menjadi rendah dan kadar hemoglobin F meningkat.

Hemoglobin F (hemoglobin janin/fetal).
Jenis ini secara normalnya dijumpai di dalam janin dan bayi baru lahir. Hemoglobin F diganti oleh hemoglobin A (hemoglobin dewasa/adult) tak lama selepas lahir. Sesetengah penyakit seperti penyakit sel sabit (sickle cell disease), anemia aplastik, dan leukemia mempunyai jenis hemoglobin yang abnormal dan kadar hemoglobin F yang tinggi.

Hemoglobin A2.
Ini adalah jenis hemoglobin normal yang dijumpai wujud pada kadar yang rendah di dalam orang dewasa.

Terdapat lebih 350 jenis hemoglobin tidak normal. Jenis-jenis yang paling kerap ialah:

Hemoglobin S. Jenis ini dijumpai dalam penyakit sel sabit.

Hemoglobin C. Jenis ini tidak membawa oksigen dengan baik.

Hemoglobin E. Jenis ini dijumpai dalam keturunan orang di Asia Tenggara.

Hemoglobin D. Jenis ini dijumpai dalam sebahagian pesakit sel sabit.

Hemoglobin S dan hemoglobin C adalah jenis hemoglobin abnormal yang paling kerap dijumpai dalam ujian elektroforesis.

Elektroforesis menggunakan arus elektrik untuk memisahkan hemoglobin normal dan abnormal di dalam darah. Setiap hemoglobin jenis berbeza mempunyai caj elektrik yang berbeza dan bergerak pada kelajuan yang berbeza. Kuantiti setiap jenis hemoglobin di dalam arus tersebut disukat.

Kuantiti yang abnormal bagi hemoglobin normal atau hemoglobin abnormal mungkin beerti bahawa wujudnya sesuatu penyakit. Jenis hemoglobin abnormal boleh wujud tanpa simptom-simptom lain, menyebabkan penyakit yang ringan atau penyakit yang boleh mengancam nyawa. Contohnya, hemoglobin S yang dijumpai dalam penyakit sel sabit yang merupakan satu perkara yang serius dan boleh mendatangkan masalah yang besar.

Mengapa ini ujian dijalankan?

Anda mungkin menjalani ujian ini jika doktor mengesyaki bahawa anda mempunyai penyakit yang disebabkan oleh jenis hemoglobin yang abnormal (hemoglobinpathy).

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Jika anda merancang untuk memiliki anak dan didapati memiliki jenis hemoglobin yang abnormal di dalam darah, anda mungkin perlu mempertimbangkan untuk mendapatkan kaunseling genetik. Ini dapat membantu anda dan pasangan anda melihat kemungkinan untuk anda memiliki anak yang menghidapi sesetengah jenis anemia warisan (seperti penyakit sel sabit atau talasemia).

Ketahui apa yang berlaku?

Apakah persediaan ujian ini?

Tiada persediaan khusus yang diperlukan melainkan anda hendaklah memberitahu doktor anda jika anda mengmbil terapi zat besi untuk anemia kurang zat besi (iron deficiency anemia).

Apa yang berlaku ketika ujian ini?

Doktor akan membersihkan kawasan kecil di lengan atau siku anda menggunakan pengelap antiseptik atau pad alcohol. Dalam sesetengah kes, pembalut elastik akan dililit mengelilingi bahagian atas lengan anda untuk meningkatkan aliran darah. Ini akan membuatkan lebih mudah untuk mengambil darah dari vena anda.

Kemudian, lengan anda akan dicucuk dengan jarum ke dalam vena. Satu tiub akan dilekatkan pada jarum untuk mengumpul darah.

Apabila darah telah diambil, doktor akan mengalihkan jarum tersebut. Kemudian, doktor akan meletakkan swab kapas dan pembalut untuk menghentikan sebarang pendarahan di kawasan jarum dicucukkan.

Apa yang berlaku selepas ujian ini?

Anda akan dijadualkan untuk mendapatkan keputusan ujian. Doktor anda akan menjelaskan makna keputusan ujian. Sila ikut sebaiknya arahan doktor anda.

Memahami keputusan

Apa maksud keputusan saya?

Normal

Untuk bayi bawah setahun dan kanak-kanak, kadar hemoglobin yang sihat ialah:

Hb F (bayi baru lahir): 50% ke 80%

Hb F (6 bulan): 8%

Hb F (di atas 6 bulan): 1% ke 2%

Untuk dewasa, kadar yang sihat ialah:

Hb A: 95% ke 98%

Hb A2: 2% ke 3%

Hb F: 0.8% ke 2%

Hb S: 0%

Hb C: 0%

Julat nilai normal mungkin sedikit berbeza antara makmal. Sesetengah makmal menggunakan sukatan berbeza atau menguji sampel-sampel berbeza. Sila berbincang dengan doktor anda berkenaan maksud khusus keputusan ujian anda.

Abnormal

Jika keputusan anda menunjukkan kadar hemoglobin yang abnormal, ini mungkin disebabkan oleh:

Penyakit hemoglobin C (penyakit genetik yang menyebabkan anemia yang teruk)

Hemoglobinopathy yang jarang (kumpulan penyakit genetik yang menyebabkan penghasilan atau struktur sel darah merah yang abnormal)

Anemia sel sabit

Talasemia

Jika anda mempunyai kadar hemoglobin yang abnormal, rawatan bergantung kepada penyakit berkenaan. Penyakit hemoglobin C kebiasaannya dirawat menggunakan suplemen asid folik untuk membantu badan anda menghasilkan sel darah merah dengan normal. Anemia sel sabit mungkin boleh dirawat dengan pemindahan sumsum tulang. Jika tidak, doktor akan membantu anda menguruskan penyakit ini dengan mencegah krisis kesihatan. Jika anda menghidapi talasemia, rawatan yang disyorkan oleh doktor anda bergantung kepada sifat dan keterukan penyakit tersebut.

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Parents, Jangan Abai Masa Berkualiti Dengan Anak, #7 Perkara Ini Boleh Gembirakan Hati Mereka!

Sebagai ibu bapa, ada banyak tanggungjawab yang perlu digalas atas bahu kita. Semua tanggungjawab ini membuatkan ramai yang sibuk dan tidak sempat meluangkan masa bersama anak dan keluarga.

Tidak dapat dinafikan, pasti ramai yang rasa bersalah kerana tidak dapat
meluangkan masa bersama anak-anak
 di atas tuntutan kerja.

Malah, mungkin ada di antara kita yang cemburu dengan kawan-kawan lain yang memilih untuk tidak bekerja supaya dapat meluangkan masa bersama anak-anak.

Namun, jangan biarkan semua perasaan ini menghantui diri anda!

Menurut
Journal of Marriage and Family
, jumlah masa yang diluangkan bersama anak-anak dan keluarga sememangnya sesuatu yang penting.

Namun, ada satu lagi faktor yang ramai ibu bapa terlepas pandang iaitu
kualiti masa bersama anak
.

Kanak-kanak memerlukan masa berkualiti daripada ibu dan ayah. Perkara inilah yang paling penting dan dapat memberikan impak positif ketika mereka membesar.

Untuk mendapatkan lebih banyak info tentang Keibubapaan, sila dapatkan
di sini.

Tip bermain dan menghabiskan masa berkualiti dengan anak

Sebagai ibu bapa, ada beberapa langkah yang boleh diambil untuk memastikan masa yang diluangkan bersama anak-anak berkualiti tinggi. Sebagai contoh, anda boleh:

1. Luangkan masa bersama anak

Parents
, pastikan anda
mempunyai masa personal bersama anak
 setiap hari! Jika boleh, pastikan anda bercakap dengan anak secara berhadapan atau
face-to face
.

Namun, jika pekerjaan membataskan pertemuan antara ibu bapa dan anak, jangan risau. Ada banyak lagi cara lain yang boleh dilakukan.

Sebagai contoh, anda boleh masakkan bekal untuk mereka dan tinggalkan nota kecil di dalamnya. Anda juga boleh memanfaatkan teknologi dan berhubung dengan mereka menggunakan telefon bimbit.

Pendek kata, lakukan apa sahaja yang di bawah kawalan anda untuk memastikan hubungan antara anda dan ahli keluarga kekal akrab walaupun tidak dapat selalu berjumpa.

2.
Beritahu anak ‘
I love you
’ setiap hari

Jangan lupa beritahu anak
I love you
 pada hari ini! Pastikan mereka tahu betapa pentingnya mereka di dalam hidup anda.

Ketepikan rasa malu dan
tunjukkan kasih sayang anda kepada anak-anak
. Biasakan diri untuk memeluk dan mencium mereka.

Apabila anak rasa diri mereka dihargai, mereka akan rasa lebih positif dan yakin ketika membesar.

3.
Bermain bersama anak walaupun hanya beberapa minit

Walau betapa sibuknya anda, jangan sesekali abaikan anak-anak. Cuba alihkan pandangan daripada telefon bimbit dan luangkan masa untuk bersama mereka buat seketika.

Jika boleh, cuba lakukan sesuatu yang anak anda suka. Minta mereka pilih satu aktiviti dan lakukannya bersama-sama tanpa sebarang gangguan daripada peranti elektronik.

4.
Galakkan tingkah laku positif

Jangan lupa puji anak anda jika mereka melakukan sesuatu yang positif. Sebagai contoh, jika mereka melakukan sebarang tugasan tanpa diminta, ucapkan ‘terima kasih’, atau ‘bagusnya anak mama’.

Kata-kata galakan
 sebegini amat penting dalam membentuk perilaku anak anda.

Jika anda terlupa untuk mengucapkan terima kasih atau tahniah kepada anak anda, jangan risau. Anda masih boleh lakukannya keesokan hari.

5.
Makan bersama anak dan ahli keluarga

Setiap hari, pastikan semua ahli keluarga berkumpul dan makan bersama-sama.

Jika masa tidak mengizinkan, cuba makan makanan ringan seperti epal dan duduk bersama anak anda untuk beberapa minit.

6.
Ketawa dan jangan terlalu serius dengan anak!

Cuba buat lawak dan
ketawa bersama anak anda
. Tahukah anda, ketawa boleh buatkan emosi anda dan anak jadi lebih baik?

Tetapi bukan itu sahaja, ibu bapa yang menghabiskan banyak masa dengan anak-anak juga lebih
terbuka untuk berkomunikasi
 antara satu sama lain.

Mereka juga tidak akan takut untuk bercerita kepada anda tentang apa sahaja.

7.
Tutup semua alat elektronik

Ramai yang tidak sedar telefon bimbit dan televisyen merupakan dalang utama yang menghalang ibu bapa untuk menghabiskan masa bersama anak masing-masing.

Jangan biarkan
anak membesar ditemani skrin
. Kalau boleh, cuba elakkan sebarang penggunaan alat elektronik semasa anda meluangkan masa bersama anak-anak.

Jadi kawan baik anak anda

Ingatlah, hubungan yang baik antara ibu bapa dan anak bukan bergantung kepada jumlah masa yang dihabiskan bersama, tetapi lebih kepada kualiti masa yang dihabiskan bersama anak-anak.

Malah, masa yang dihabiskan untuk bermain dengan anak-anak ini dapat membantu mereka
mengasah kemampuan kognitif
, sosial dan fizikal sambil belajar perkatan-perkataan baru setiap hari.

Mereka juga kurang berisiko untuk melibatkan diri dengan gejala-gejala yang tidak berfaedah pada masa hadapan.

Menurut kajian yang dilakukan oleh
Arizona State University
, remaja yang jarang menghabiskan masa bersama keluarga lebih cenderung untuk menggunakan produk tembakau, minum arak dan mengambil marijuana.

Kanak-kanak belajar daripada ibu bapa mereka. Jika anda boleh menunjukkan contoh yang baik, mereka akan membesar menjadi insan yang baik pada masa hadapan.

Paling penting, jangan lupa untuk berseronok ketika bermain dengan anak anda. Mereka tidak akan kekal kecil selama-lamanya!


Rawat Masalah Gastrik Dengan Probiotik, Adakah Ia Berkesan?

Anda kerap kena gastrik? Ia sudah tentu akan buat anda rasa tidak selesa setiap kali serangan itu tiba! Disebabkan itu juga, ramai pakar yang akan sarankan untuk mengambil probiotik untuk gastrik.

Ini kerana probiotik dipercayai boleh jadi salah satu daripada
 penawar alternatif kepada penyakit gastrik
 selain pengambilan ubatan dan rawatan moden yang jauh lebih popular.

Persoalannya, adakah benar wujud kebaikan probiotik untuk gastrik? Jom terus baca artikel ini!

Lebih banyak info tentang Sistem Penghadaman
di sini
.

Apa yang dimaksudkan dengan gastrik?

Untuk pengetahuan anda semua, masalah gastrik atau gastritis itu adalah kondisi di mana
 berlakunya keradangan pada lapisan dalam perut
 ekoran penurunan tahap perlindungan.

Kondisi ini mungkin selalu berlaku apabila individu terlupa atau terlepas waktu makan dan kesan akibatnya adalah perut akan rasa tidak selesa sama seperti jika masuk angin.

Selain ‘skip’ waktu makan, berikut adalah antara faktor risiko lain yang boleh jadi punca gastrik:

Jangkitan daripada bakteria
Helicobacter pylori

Tahap tekanan yang tinggi pada tubuh badan

Pengambilan ubat tahan sakit dari jenis NSAIDs

Pengambilan alkohol dan nikotin yang berlebihan

Salah satu atau semua perbuatan di atas ini mungkin akan jadi punca kondisi gastrik atau sakit perut yang melampau dan disertai dengan beberapa tanda serta gejala yang lain.

Kebiasaannya, ia boleh dielak atau dirawat dengan ubatan atau rawatan moden. Pun begitu, apa yang kita amalkan di dalam aspek diet seperti probiotik juga boleh jadi kuncinya.

Apa pula dimaksudkan dengan probiotik?

Buat anda yang mungkin belum tahu, probiotik adalah kombinasi di antara variasi bakteria baik dan yis hidup yang tinggal secara semula jadi di dalam tubuh badan manusia.

Bakteria baik ini akan dapat membantu kita melalui pelbagai cara dan antaranya adalah dengan melawan bakteria jahat sekali gus memastikan tubuh badan kita kekal sihat.

Sebenarnya, probiotik ini juga boleh
diperolehi daripada sumber makanan dan minuman
 selain suplemen yang boleh didapati dalam bentuk pil atau tablet di pusat kesihatan.

Kebaikan probiotik untuk gastrik tidak lagi dapat disangkal kerana ia boleh berfungsi dengan cara mengelakkan atau memulihkan
 keradangan pada sekitar kawasan perut anda
.

Dalam pada itu, ia juga dapat membantu tubuh badan menyerap nutrisi dengan lebih baik selain memastikan sistem imun dapat menjalankan tugasnya dengan lebih baik lagi.

Benarkah probiotik untuk gastrik ada kaitan rapat?

Seperti mana yang telah kami katakan di atas tadi, kondisi gastrik boleh berlaku akibat beberapa punca dan yang paling utama sebenarnya adalah angkara jangkitan daripada bakteria.

Bakteria yang dimaksudkan itu iaitu
Helicobacter pylori
mungkin akan menyebabkan keradangan pada lapisan dalam perut
sekali gus mencetuskan simptom kondisi gastritis
.

Memandangkan probiotik itu sendiri adalah komponen bakteria baik, keberadaannya di dalam perut akan mampu melawan dan menghapuskan bakteria jahat di tempat yang sama.

Bakteria
Lactobacillus
 dapat membantu memastikan tubuh manusia sentiasa kekal kuat manakala
Bifidobacteria
 pula membantu
mewujudkan sistem pencernaan yang lebih sihat
.

Dalam erti kata lebih mudah, pertemuan kedua-dua bakteria ini adalah umpama bertemu buku dengan ruas di mana sering kali yang baik akan menang menentang yang jahat.

Di mana sumber bakteria baik ini boleh ditemui?

Ya, memang benar kenyataan yang kata kebaikan probiotik untuk gastrik itu wujud kerana bakteria baik ini akan dapat membantu anda melawan bakteria jahat di dalam perut.

Bukan itu sahaja, malahan probiotik ini turut dipercayai sangat bagus untuk kesihatan perut serta tubuh badan secara keseluruhan. Maka, tiada lagi kaitan buruk tentangnya.

Apa yang masih menjadi tanda tanya di sini adalah di mana sumber bakteria baik ini boleh ditemui?

Yogurt

Tapai

Tempe

Kefir

Kimchi

Kombucha

Miso

Sauerkraut

Minuman probiotik

Selain contoh yang di atas ini, segala macam jenis produk makanan yang dijerukkan seperti jeruk buah, jeruk sayur dan lain-lain juga ada potensi besar kaya dengan probiotik.

Sekiranya tiada menu yang anda gemar atau selalu ambil daripada senarai makanan di atas, maka sangat wajar untuk individu ambil
suplemen tambahan probiotik dalam bentuk pil atau tablet
.

Konklusinya, probiotik untuk gastrik itu memang sangat penting dan perlu mula untuk diamalkan. Sebelum mengamalkannya, dapatkan informasi dan nasihat lebih lanjut daripada doktor anda, ya!


Bertarung Nyawa Disebabkan Ketagihan Vaping

Anda rasa vape itu selamat? Yakin ke? Bagaimana pula kalau kerana
ketagihan

vaping
 boleh menyebabkan anda kehilangan nyawa? Masih ingin ber-vape?

Keadaan kritikal

Akibat ketagihan menghisap vape dengan cecair perasa donut mengakibatkan seorang remaja lelaki berusia 15 tahun, terpaksa bertarung nyawa. Kejadian yang menimpa Zane Martin ini berlaku di Loma Linda, California.

Menurut laporan, remaja tersebut dimasukkan ke Loma Linda Children’s Hospital, di California untuk tempoh hampir sebulan dan menghabiskan masa selama tiga minggu di bawah unit rawatan intensif (ICU). Semasa di dalam ICU, dia diletakkan dalam keadaan koma melalui perubatan akibat mengalami masalah kesukaran untuk bernafas.

Zane pada mula berdepan dengan simptom sesak dan kesukaran untuk bernafas. Tetapi gejala yang dihadapinya semakin buruk dan memaksanya untuk ke hospital. Selepas dirawat menggunakan
inhaler
 dan beberapa paracetamol, dia dibenarkan balik. Namun keesokan Zane tidak dapat untuk berdiri.

Menurut doktor yang merawatnya, Dr Jui Shah, dia berada di ambang maut ketika dibawa ke hospital. Dan terpaksa menjalani pelbagai pembedahan serta dimasukkan tiub pernafasan untuk membantu memperbaiki keadaan
paru-parunya
.

Ketagihan
vaping

Ketika ditemu bual oleh sebuah program televisyen, Zane memberitahu bahawa dia mula menghisap vape bersama rakan-rakan ketika menghabiskan masa di sebuah taman skate. Namun akhirnya dia menjadi ketagihan
vaping
berikutan kepelbagaian perisa yang ditawarkan, yang mana perisa donut menjadi kegemaran utamanya.

Rasanya kebanyakan individu lain yang ketagihan menghisap vape ini juga adalah disebabkan kepelbagaian perisa yang dirasakan sangat sedap dan menarik, bukan? Tetapi adakah vape selamat dari aspek kesihatan?

Sebenarnya TIDAK. Ia sebenarnya sama bahayanya dengan menghisap rokok biasa.

Bahaya vape

Berikut dikongsikan antara kesan bahaya vape yang perlu anda ketahui:

Ketagihan seperti rokok biasa.
Ini kerana kedua-duanya mempunyai kandungan nikotin, jadi sudah tentu kesannya adalah sama.

Kesan buruk ke atas paru-paru.
Vape tidaklah bermanfaat seperti yang disangka. Ini kerana ia turut memberi kesan buruk kepada paru-paru.

Sukar berhenti merokok.
Seperti yang dinyatakan di atas, vape turut mengandungi nikotin. Jadi jika rokok tidak dapat membantu anda berhenti, pastinya vape juga tidak boleh menolong anda untuk berhenti.

Kesimpulannya

Pilihan jalan yang terbaik jika anda ingin berhenti merokok, bukanlah dengan menghisap vape. Ia cuma akan membantu anda berubah daripada ketagihan merokok kepada ketagihan
vaping.
 Sedangkan hakikatnya, kesihatan anda masih lagi akan terjejas.

Jadi jika anda ingin
berhenti merokok
, dapatkanlah bantuan yang sewajarnya. Dan sekiranya anda baru ingin mencuba vape, Hello Doktor sarankan untuk anda melupakan sahaja niat anda itu. Tiada kebaikan pun.

Anda mungkin berminat untuk membaca artikel:

Kadar Kematian Lebih Pantas Jika Hisap Vape? Ini Sebabnya!

Akibat Vape, Remaja Miliki Paru-paru Seperti “Berusia 70 Tahun”

Anda Fikir Vape Lebih Selamat Berbanding Rokok? Tanggapan Anda Ternyata Salah


9 Bahagian Badan Si Manja Ini SANGAT Sensitif! Ibu Kena Lebih Berhati-hati, Ya?

Disebabkan bayi kulit sensitif, maka sebarang sentuhan perlulah dilakukan dengan berhati-hati, terutamanya pada 9 bahagian ini. Jom ketahui dengan lebih lanjut mengenainya.

Untuk mendapatkan lebih banyak info berkenaan Keibubapaan, anda boleh klik
di sini
.

Kulit anak sensitif

Bayi adalah makhluk kecil yang sangat sensitif, khususnya pada 6 bulan pertama kehidupan mereka.

Oleh kerana kulit adalah organ terbesar yang meliputi keseluruhan tubuh, maka pada bahagian tertentu kulit anak sensitif.

Jika tersalah langkah, kesan yang boleh terjadi kepada bayi kulit sensitif, amatlah mengerikan.

Disebabkan itu, ibu bapa perlu menjaga si manja dengan sebaik mungkin,
terutamanya apabila melibatkan sentuhan.

Tetapi adakah anda tahu apakah bahagian yang mempunyai tahap sensitif yang tinggi?

Bahagian bayi kulit sensitif

Berikut adalah 9 bahagian badan bayi baru lahir yang sensitif dan memerlukan penjagaan tinggi:

1. Perut

Si manja yang baru lahir biasanya mempunyai perut kecil dan sensitif, sebab itu ibu perlu
sendawakan bayi selepas penyusuan.

Sistem pencernaan bayi yang sedang berkembang juga boleh menjadi punca bayi mengalami refluks. Sudah tentu keadaan itu menyebabkan bayi berasa sakit.

Bayi kulit sensitif #2. Tangan

Tangan merupakan salah satu bahagian kulit anak sensitif.

Ia bukan kerana anda tidak boleh menyentuhnya tetapi apa yang dibuat bayi dengan tangan mereka menyebabkannya sensitif.

Kita selalu melihat bayi memasukkan tangan ke dalam mulutnya dan sebagai ibu, sudah tentu anda gemar memegang tangan si comel itu, betul tak?

Tanpa disedari ia menjadi punca penularan kuman dan bakteria ke mulut bayi.

Jadi pastikan tangan anda bersih sebelum menyentuh
 bayi, okay?

3. Punggung

Lampin bayi harus ditukar sebaik sahaja basah. Ini kerana punggung merupakan antara bahagian kulit bayi sensitif.

Jika dibiarkan lama, bayi mungkin akan mengalami ruam atau kerengsaan kesan daripada air kencing dan najis tersebut.

Tambahan lagi, lampin yang dibiarkan basah turut boleh menyebabkan jangkitan.

4. Tulang belakang

Merupakan bahagian tubuh yang pertama berkembang semasa dalam fasa embrio dan masih menjadi antara bahagian sangat sensitif  walaupun setelah bayi dilahirkan.

Menjaga tulang belakang dengan baik harus menjadi keutamaan kerana jika wujud masalah pada bahagian ini dan saraf, ia boleh
menjejaskan tumbesaran si manja.

5. Otak

Walaupun tidak melibatkan bahagian kulit anak sensitif, namun tak dinafikan bahawa otak mempunyai tahap sensitif yang tinggi pada tubuh bayi.

Ini kerana otak dan tulang belakang membentuk sistem saraf pusat. Malah, kedua-duanya sangat penting untuk meneruskan kehidupan.

Jadi elakkan daripada menggoncang bayi walaupun hanya dengan tujuan untuk bermain.

6. Kelembapan pada bayi kulit sensitif

Semua bayi baru lahir mempunyai kulit yang sangat sensitif.

Umumnya, untuk tempoh beberapa minggu pertama, kulit mereka tidak dapat mengekalkan kelembapan.

Maka sebagai ibu bapa, anda harus menjaga kulit anak sensitif ini dengan sebaiknya dalam apa juga aspek seperti melibatkan pemilihan sabun pencuci baju atau sabun mandi.

Di samping itu, elakkan daripada mendedahkan bayi kepada cahaya matahari terik.

7. Deria rasa

Deria rasa bayi mula terbentuk sebelum dilahirkan dan ia dikatakan 3x ganda lebih sensitif berbanding individu dewasa.

Walau bagaimanapun, seiring peningkatan usia, tahap kepekaan ini akan mula menurun.

8. Otot leher

Kepala bayi adalah salah satu bahagian yang paling berat.

Kesannya daripada keadaan ini, otot leher bayi yang sangat rapuh itu tidak mempunyai keupayaan untuk menampungnya.

Jadi ketika ingin memegang bayi yang baru lahir, pastikan anda memberikan sokongan pada bahagian kepalanya setiap masa.

Sebarang pergerakan yang tidak terkawal boleh mengakibatkan masalah pada leher dan kepala bayi, maka perlu sentiasa berhati-hati.

9. Tali pusat

Ketika proses bersalin, doktor akan memotong
tali pusat bayi
 dan dalam tempoh beberapa hari, ia akan mengering dan gugur dengan sendirinya.

Walau bagaimanapun, ia tidak semudah disangka. Ini kerana pada hakikatnya tali pusat yang dipotong dianggap sebagai luka dan ia memerlukan penjagaan yang rapi.

Jika tidak, ia berisiko untuk dijangkiti. Sebab itulah ia tersenarai sebagai antara bahagian kulit sensitif bayi.

Utamakan penjagaan bayi kulit sensitif

Apa yang disenaraikan di atas adalah antara bahagian-bahagian tubuh dan kulit bayi sensitif.

Tetapi secara keseluruhan, badan bayi memerlukan sentuhan dan penjagaan yang rapi serta lemah-lembut. Elakkan melakukan sesuatu secara kasar.

Sekiranya, ini adalah kali pertama anda bergelar ibu dan bapa, mungkin bantuan daripada mereka yang lebih berpengalaman diperlukan untuk membantu.


Jangan Terburu-Buru Sebar Maklumat Palsu Virus Korona, Ada Netizen Ditangkap!

Untuk mendapatkan lebih banyak info tentang coronavirus di Malaysia, sila dapatkannya di sini.

Di saat dunia sedang riuh dengan
 jangkitan virus korona baharu,
 terdapat golongan tidak bertanggungjawab menyebarkan maklumat palsu demi kepentingan diri sendiri.

Jangkitan virus korona kini (31 Januari 2020) sudah menjangkiti hampir 10,000 individu di seluruh dunia. Ia merupakan wabak yang lebih agresif berbanding dua jangkitan virus korona sebelumnya, iaitu
sindrom pernafasan akut teruk (SARS)
 dan sindrom pernafasan timur tengah (MERS).

Penyebaran maklumat palsu bukan sahaja berupaya untuk menimbulkan kekeliruan di kalangan masyarakat, malah, ia boleh menyebabkan perbalahan dan tindakan yang tidak selaras dengan apa yang disarankan oleh pihak berkuasa!

Statistik kes di Malaysia, seperti berikut:

[covid_19]

Hukuman berat buat penyebar maklumat palsu

Penggunaan aplikasi telefon pintar Whatsapp memudahkan penyebaran berita palsu berkaitan dengan virus korona.

Kebanyakan mereka yang tidak mempunyai kesedaran untuk menyiasat terlebih dahulu sumber berita itu, seringkali bertindak mengirimkannya kepada individu lain. Ini menyebabkan wujudnya satu rantaian panjang yang sukar untuk diputuskan.

Baru-baru ini, Suruhanjaya Komunikasi dan Multimedia Malaysia (SKMM) dengan kerjasama Polis Diraja Malaysia (PDRM) telah menahan beberapa orang suspek yang berusia di antara 24 hingga 49 tahun.

Mereka telah disiasat di bawah akta Seksyen 233 Akta Komunikasi dan Multimedia (AKM) 1998. Jika disabit kesalahan, mereka boleh didenda RM50,000 maksimum atau penjara tidak melebihi satu tahun atau kedua-duanya sekali.

Setakat ini, beberapa mesej palsu yang sedang menular di media sosial telah diperjelaskan oleh pihak Kementerian Kesihatan Malaysia (KKM).

Banyak ura-ura yang menyatakan ada rakyat Malaysia yang dijangkiti dengan virus korona. Namun, mengikut laporan KKM, setakat ini, hanya 8 kes yang telah disahkan positif virus korona baharu dan kesemuanya di kalangan rakyat China.

Baru-baru ini, terdapat juga berita yang mengatakan kononnya ada satu kes positif virus korona di Kuantan. Namun, menurut penjelasan pihak berkuasa, pesakit tersebut bukanlah positif virus korona baharu.

Perkara seperti inilah yang boleh menimbulkan spekulasi negatif terhadap usaha KKM dalam membendung jangkitan virus ini. Individu yang tidak bertanggungjawab tidak mempunyai maklumat dan inisiatif untuk menyiasat.

Pihak PDRM telah mengeluarkan kenyataan bahawa mereka tidak teragak-agak untuk menangkap individu yang bertanggungjawab menyebarkan maklumat palsu.

Baca juga:

Kesan sebar maklumat palsu

Jika anda prihatin terhadap kesejahteraan masyarakat setempat, anda akan lebih berhati-hati dalam menyebarkan sesuatu maklumat.

Kegiatan penyebaran maklumat palsu sering berlaku di bawah topeng orang yang tidak dikenali. Media sosial kebiasaannya menjadi tumpuan pada penyebar berita palsu memandangkan di sini mereka boleh meraih perhatian melalui perkongsian
post
.

Jadi, bagaimanakah cara untuk memastikan maklumat yang dibaca atau dikongsi sahih dan tidak mempunyai unsur-unsur berita palsu?

Mungkin ada yang berpendapat tindakan berkongsi kiriman yang tidak diketahui kesahihannya itu tidak akan memberikan mudarat yang besar. Namun, apabila dibaca oleh individu lain, ia akan mempengaruhi tindakan yang bakal diambil oleh mereka.

Sebagai contoh, apabila tular berita palsu berkenaan dengan
kes positif virus korona baharu dalam kalangan rakyat Malaysia,
 ramai yang mengecam tindakan dan keupayaan pihak berkuasa tanpa menyiasat terlebih dahulu akan berita yang dikongsikan.

Ia sama seperti berita palsu penyakit lain yang disebarkan oleh pihak tidak bertanggungjawab.

Baca juga:

Sistem Saringan Coronavirus Ditipu Wanita Dari China, Akhirnya Dikesan Di Perancis!

3 Perbezaan Novel Coronavirus Dan SARS Coronavirus Yang Anda Perlu Tahu!

Daun buluh belimbing, sebagai contoh, pernah diuar-uarkan sebagai alternatif terbaik untuk menyembuhkan masalah kekuningan bayi (
jaundice
). Akibatnya, bayi yang disapu dengan daun tersebut mengalami alahan dan keradangan kulit berbentuk ruam.

Sebagai individu yang bertanggungjawab, seharusnya anda siasat akan kesahihan maklumat terlebih dahulu sebelum menyebarkannya. Jika ia bukan fakta, tidak terbukti oleh mana-mana kajian sains atau bertentangan dengan apa yang dinyatakan oleh pihak berkuasa, abaikan!

Tip elak sebar maklumat palsu

Sebelum anda menyebarkan sesuatu maklumat, pastikan anda mengikuti 4 langkah berikut bagi mengelakkan diri anda daripada menyebarkan maklumat palsu.

Kenal pasti maklumat yang diberikan

Semak kesahihan maklumat menggunakan rujukan yang sahih

Sediakan bahan untuk menyebarkan kiriman

Sebarkan kiriman

Jangan mudah percaya dengan berita yang disampaikan tanpa mengetahui rujukan yang digunakan oleh penyampai. Jika ia merupakan pernyataan daripada badan-badan rasmi seperti Kementerian Kesihatan Malaysia dan Pertubuhan Kesihatan Sedunia (WHO), maka ia merupakan maklumat yang dianggap sahih.

Penyebar di
Whatsapp
kebiasaannya akan menggunakan nama pertubuhan berkaitan untuk menguatkan lagi kesahihan berita palsu mereka.

Jika anda berada dalam situasi tersebut, pastikan anda menyemak laman web rasmi dan cari maklumat berkaitan dengan kiriman tersebut.

Jika maklumat yang disebarkan tidak mempunyai sumber yang sah,
 jalan yang paling selamat adalah untuk tidak mengendahkannya. Jika anda ingin mengetahui kesahihan berita tersebut, pastikan anda merujuk kepada laman web yang boleh dipercayai atau cari jurnal berkaitan.

Ya, proses pencarian maklumat memang sukar namun jika berita tersebut sahih, anda mempunyai kefahaman yang mendalam berkaitan dengan berita tersebut. Jangan kongsi perkara yang anda sendiri tidak faham.

Jika sesuatu maklumat itu sahih, buat kiriman kongsi dan simpulkan isu tersebut mengikut kefahaman anda. Selain mengelakkan salah faham, ia juga boleh mewujudkan perdebatan jika terdapat unsur keraguan pada berita yang disampaikan. Ingat, aset bagi seorang pengirim adalah pembaca kiriman tersebut.

Jika mereka berpengetahuan, anda sendiri boleh mempelajari sesuatu yang baru.

[mc4wp_form id=’115319″]

Konklusi

Perkongsian maklumat palsu boleh mencetuskan huru-hara dan mengganggu keharmonian masyarakat setempat. Jika anda ingin berkongsikan sesuatu maklumat, buat kajian terlebih dahulu.

Jika maklumat itu betul, simpulkan apa yang anda faham berkaitan dengan kiriman tersebut. Jika itu merupakan maklumat palsu, kongsikan fakta yang sebenar bagi mengelakkan salah faham.

https://www.facebook.com/HelloDoktorMY/videos/636390957112360/

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca juga:

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

89 Rakyat Malaysia Yang Bakal Pulang Dari Himpunan Tabligh Sulawesi Akan Dikuarantin Mandatori

Cegah Penularan COVID-19, Sarawak Buka Klinik Khas Rawat Penyakit Pernafasan

Alamak! Tarikh Bersalin Dah Dekat, Apa Persediaan Ibu Hamil Di Saat COVID-19?

Kalau Pergi Jumpa Doktor Kerana COVID-19, Jangan Sorok/Tipu Sejarah Perjalanan Anda – Ini AKIBATNYA!